پۆستێكی نوێ بە ئەرسەلان باییز درا – تۆڕی میدیایی خەڵک\nپۆستێكی نوێ بە ئەرسەلان باییز درا\n2019/09/11 - 6:52 PM\nبە واژۆی جێگری یەكەمی سكرتێری گشتی یەكێتیی نیشتمانیی كوردستان پۆستی سەرپەرشتیاری (مەكتەبی چاودێری و بەدواداچوون) بە ئەرسەلان باییز درا.\nبەپێی نووسراوێك، كە واژۆی كۆسرەت ڕەسوڵ، جێگری سكرتێری گشتی یەكێتی لەسەرە، ئاماژە بەوەدراوە، كە لەژێر ڕۆشنایی كۆبوونەوەی مەكتەبی سیاسی لە ڕۆژی شەممە 7-9-2019 و بەپێی ئەو دەسەڵاتەی پێمان دراوە، بڕیارماندا بە دانانی ئەرسەلان باییز، ئەندامی مەكتەبی سیاسی بە (سەرپەرشتیاری مەكتەبی چاودێری و بەدواداچوون).\nجەختیشكراوەتەوە، كە بڕیارەكە لە ڕۆژی دەرچوونیەوە جێبەجێ دەكرێت.\nئەرسەلان باییز، ئەندامی مەكتەبی سیاسی یەكێتیی نیشتمانیی كوردستانە و پێشتر لێپرسراوی مەكتەبی ڕێكخستنی ئەو حزبە بووە و سەرۆكی پێشووتری پەڕلەمانی كوردستان-یش بووە.\nوردەكاری خەرجكردنی 20 ملیار دینارەكەی پایتەختی ڕۆشنبیری ئاشكراكرا\n2020/07/13 - 3:06 PM\nخەڵك- بلەشی هەواڵ\nبەڕێوەبەرایەتیی پۆلیسی پارێزگای هەولێر دەستگیركردنی دوو كەس ڕادەگەیەنێت كە تۆمەتبارن بە دزینی بڕێك پارە و زێڕ لە شوقەكانی (MRF) ، ئاماژە بە دادگایی كردنی دوو تۆمەتبارەكەش دەكات بەپێی مادەی (446) لە یاسای سزادان.\nبەپێی ڕاگەیەندراوێك كە ئەمڕۆ دوو شەممە لەلایەن بەڕێوەبەرایەتیی پۆلیسی پارێزگای هەولێرەوە بڵاوكرایەوە” تیمەكانی بەڕێوەبەرایەتیی پۆلیسی پارێزگای هەولێر، لە شوقەكانی (MRF) بە كەمتر لە 14 كاتژمێر دو تۆمەتباریان بە ناوەكانی (ع.ح.م) و (ر.و.ر) بە تۆمەتی “دزینی بڕی 3 ملیۆن دینار، 7 هەزار و 500 دۆلاری یٔەمەریكی و بڕێك زێڕ، دەستگیر كرد”.\nهەر لە ڕاگەیەندراوەكەدا هاتووە” تۆمەتباران دانیان نا بە تاوانەكەیاندا، بۆیە بەپێی ماددە (446) لە یاسای سزادان، بەند كراون و دراونەتە دادگا”.\n2020/07/13 - 2:45 PM\nنوسینگەى پارێزگاری هەولێر ڕایگەیاند، لەلایەن هەندێک کەس و میدیا، لێکدانەوەی هەڵەی بەمەست و بێمەبەست بۆ قسەکانی پارێزگاری هەولێر کراوە کە ئەمڕۆ لە کۆنگرەیەکی ڕۆژنامەوانی لەسەر هاتنە ژوورەوەی خەڵکی پارێزگاکانی دیکەی عێراق بۆ پارێزگای هەولێر کردنی.\nنوسینگەی پارێزگاری هەولێر لەڕاگەیەندراوێکدا ڕایگەیاند، پارێزگاری هەولێر زۆر بەڕوونی ڕایگەیاند: “لەپێناو کارئاسانی هاتنە ژوورەوەی هاوڵاتییانی شارەکانی دیکەی عێراق جگە لە پارێزگاکانی هەرێمی کوردستان، ژووری ئۆپەراسیۆنی پارێزگای هەولێر بەهەماهەنگی لەگەڵ بەڕێوەبەرایەتی گشتی تەندروستی هەولێر، سەرقاڵی داڕشتنی میکانزمێکن بۆ ئەوەی ئەو خەڵکانە بتوانن بێنە ناو شاری هەولێر بەمەرجی ئەنجامدانی پشکنینی پزیشکی لەسەر ئەرکی خۆیان و بە نرخێکی گونجاو، ئەمەش هەم بۆ کارئاسانی هاوڵاتییان و هەمیش بۆ پەرەپێدانی جموجۆڵی بازرگانی و ڕانەوەستانی کاروکاسبی خەڵک”.\nئەوەش خراوەتەڕوو، بۆیە هەرچی دیکەی دەگوترێ بێجگە لەوەی کە باسکراوە دوورە لەڕاستی و مەبەست لێی تەنها بڵاوکردنەوەی چەواشەکاری و بەلاڕێدابردنی ڕاستییەکانە.\nڕوونکردنەوەیەک لە نووسینگەی پارێزگاری هەولێر\nلەلایەن هەندێک کەس و میدیا، لێکدانەوەی هەڵەی بەمەست و بێمەبەست بۆ قسەکانی پارێزگاری هەولێر کراوە کە ئەمڕۆ لە کۆنگرەیەکی ڕۆژنامەوانی لەسەر هاتنە ژوورەوەی خەڵکی پارێزگاکانی دیکەی عێراق بۆ پارێزگای هەولێر کردنی.\nپارێزگاری هەولێر زۆر بەڕوونی ڕایگەیاند: “لەپێناو کارئاسانی هاتنە ژوورەوەی هاوڵاتییانی شارەکانی دیکەی عێراق جگە لە پارێزگاکانی هەرێمی کوردستان، ژووری ئۆپەراسیۆنی پارێزگای هەولێر بەهەماهەنگی لەگەڵ بەڕێوەبەرایەتی گشتی تەندروستی هەولێر، سەرقاڵی داڕشتنی میکانزمێکن بۆ ئەوەی ئەو خەڵکانە بتوانن بێنە ناو شاری هەولێر بەمەرجی ئەنجامدانی پشکنینی پزیشکی لەسەر ئەرکی خۆیان و بە نرخێکی گونجاو، ئەمەش هەم بۆ کارئاسانی هاوڵاتییان و هەمیش بۆ پەرەپێدانی جموجۆڵی بازرگانی و ڕانەوەستانی کاروکاسبی خەڵک”، بۆیە هەرچی دیکەی دەگوترێ بێجە لەوەی کە باسکراوە دوورە لەڕاستی و مەبەست لێی تەنها بڵاوکردنەوەی چەواشەکاری و بەلاڕێدابردنی ڕاستییەکانە.\nنوسینگەی پارێزگاری هەولێر\n2020/07/13 - 2:24 PM\nیەکێتیی نیشتیمانیی کوردستان لەگەرمیانەوە ڕایگەیاند، ئیدارەی گەرمیان هەر پێداویستییەکی پزیشکی پێویستبێت بۆیان دابیندەکەن.\nمیران محه‌مه‌د ئه‌ندامی مه‌كته‌بی سیاسی یه‌كێتیی نیشتمانیی كوردستان له كۆنفرانسێكی ڕۆژنامه‌وانیدا لەگەرمیان ڕایگەیاند، ئیدارەى گەرمیان داوای هەر پێداویستییەکی پزیشکی و دەرمان و چارەسێک بکات، ئه‌گه‌ر له ده‌ره‌وه‌ی وڵاتیش بێت وەک یەکێتیی نیشتیمانیی کوردستان بۆیان بەردەستدەخەن.\nلاهور شێخ جەنگی و شاندێکی هاوبەشی، بەمەبەستى لەنزیکەوە ئاگابوون لەگرفتەکانی قەزاى کەلار و بەگشتی ئیدارەى گەرمیان چووە ئەوێ و مەبەستییەتى چارەسەری بەشێک لەگرفتەکانیان بۆ بکات.\nئەمە لەکاتێکدایە ماوەى چەند ڕۆژێکە چالاکوانان و خەمخۆرانی ئەو ناوچەیە هەڵمەتێکی کۆکردنەوەی کۆمەک و هاوکاریی تەندروستییان ڕاگەیاندووە، چونکە پێداویستى پزیشکی لەو قەزایە کەمە و گرفتى تەندروستی بۆ دروستکردوون.


kurdiu sport 12/08/2020 - 16:32 وەرزش/جیهانی\nسەرچاوە رۆژنامەوانییەکان لە ئیسپانیا رایانگەیاند، بارسێلۆنا نەیتوانی هیچ کڕیارێک بۆ یاریزانە بەرازیلییەکەی، فیلیپ کۆتینیۆ بدۆزێتەوە.\nلە کاتێکدا کە بارسا دەیەوێت خۆی لە یاریزانە بەرازیلییەکەی رزگاربکات و بیفرۆشێتە یانەیەک، ئێریک ئەبیدالی سکرتێری هونەری یانەکە ناتوانێت یانەیەک بدۆزێتەوە کە کۆتینیۆی بوێت، بەهۆی گرانی نرخەکەی و زۆری مووچەکەی.\nدوای ئەوەی کۆتینیۆ لە لیڤەرپوولەوە پەیوەندی بە ریزەکانی باساوە کرد، نەیتوانی سەرکەوتوو بێت، بۆیە بارسا بۆ ماوەی وەرزێک بەشێوەی خواستن دایە یانەی بایرن میونشنی ئەڵمانی، بەڵام ئەو یانەیە نایەوێت ماوەی خواستنی یاریزانەکە درێژ بکاتەوە یان بە یەکجاری بکڕێت، بۆیە ئەو یاریزانە پێویستە بگەڕێتەوە بارسا، سەرەڕای ئەوەی یانە کەتەلۆنییەکە دەیەوێت بیفرۆشێت.\nبارسا ئەگەرچی نرخی کۆتینیۆی لە 120 ملیۆن یۆرۆوە کەمکردووەتەوە بۆ 80 ملیۆن یۆرۆ، بەڵام هێشتا هیچ یانەیەک نایەوێت بەو نرخە یاریزانەکە بکڕێت، بەهۆی ئەو بارودۆخە داراییە خراپەی ڤایرۆسی کۆرۆنا بەسەر هەموو یانەکانیاندا هێناوە.\nرۆژنامەکانی ئیسپانیا، دەڵێن "هێشتا ئەبیدال بەدوای یانەیەکدا دەگەڕێت، بۆ ئەوەی کۆتینیۆی تەمەنی 28 ساڵانی پێبفرۆشێت، بەڵام پێناچێت هیچ کڕیارێک بدۆزێتەوە، بۆیە بارسا تەنیا دوو بژاردەی لەبەردەستدایە، یان دەبێت کۆتینیۆ جارێکی دیکە بەشێوەی خواستن بداتە یانەیەک یان دەبێت یاریزانەکە بگەڕێتەوە نێو پێکهاتەی بارسا".


عێراق هەڵوێستی خۆی لەبارەی هێرشەکەی تورکیاوە راگەیاند\nوەزارەتی دەرەوەی عێراق رایگەیاند، سەرکۆنەی هێرشە موشەکییەکانی تورکیا بۆ سەر خاکی عێراق دەکات و دەڵێت، "ئەو هێرشانە بەزاندنی سەروەری خاکی عێراقە."\nئەمڕۆ هەینی، وەزارەتی دەرەوەی عێراق راگەیەندراوێکی لەبارەی هێرشەکانی دوێنێی سوپای تورکیا بڵاوکردەوە کە کردیە سەر ناحیەی سنونی قەزای شنگال و بەهۆیەوە چوار کەس گیانیان لەدەستدا و دەڵێت، "هێرشەکە دامەزراوەی حکومەت و ماڵی هاوڵاتیانی بەئامانج گرتووە."\nئاماژەی بەوەشکردووە، ئەوان بەتەواوی سەرکۆنەی ئەو جۆرە هێرشانە دەکەن و بەتەواوی بە بەزاندنی سنور و سەروری خاکی عێراق لێی دەڕوانن لەلایەن تورکیاوە.\nدەشڵێت، ئەو جۆرە هێرشانە هەڕەشەییەکی جدییە لەسەر ئاسایشی هاوڵاتیانی عێراق.\nراگەیەنراوەکە ئەوەشی خستووەتەڕوو، ئامانجی ئەم هێرشانەی تێکدانی ئاسایشی عێراق و سەقامگیری گەلەكەیەتی، و پێویستی بە هەڵوێستێكی یەكگرتوو هەیە بۆ رووبەڕووبوونەوەی.\nباسی لەوەشکردووە، لە ئێستادا لێکۆڵینەوەی ورد لە رووداوەکە دەستی پێکردووە و پەڕاوی لێکۆڵینەوە کراوەتەوە لەبارەی ئەو دەستدرێژییەوە و دوای بەدەستخستنی زانیارییەکان وەزارەت هەڵوێستی پێویستی دەبێت.\nئەمە لە کاتێکدایە، پێش نیوەڕۆی رۆژی پێنجشەممە لە ناحیەی سنونێ فڕۆکە جەنگییەکانی تورکیا بارەگاکانی ئاسایشی ئێزیدخانی سەر بە بەڕێوەبەرایەتی سەربەخۆی شنگالیان بۆمبباران کرد و تیایدا چوار کەس کە یەکێکیان منداڵێکی تەمەن ١١ ساڵ بوو گیانیلەدەستدا و چوار کەسی دیکەش برینداربوون.\nهاوکات، بەیانی ئەمڕۆ لە هێرشێکی دیکەی فڕۆکەی بێ فڕۆکەوانی سوپای تورکیادا لە قەزای کەلاری سەر بە شاری سلێمانی چوار کەس گیانیان لەدەستدا و کەسێکی دیکەش بە سەختی بریندار بوو.\nئەمەش لە کاتیکدایە، لەماوەی چەند ساڵی رابردوودا تورکیا بەشێوەی ناوبەناو بۆمباران و هێرش و ئۆپەڕاسیۆن دەکاتە سەر هەرێمی کوردستان و لەبەرامبەریشدا دەسەڵاتدارانی هەرێمی کوردستان هەڵوێستێکی ئەوتۆیان نەبووە لەو بارەیەوە.


دنەدەرێکی نامۆ - قەڵەم\nتاریخ ایجاد در یکشنبه, 29 تیر 1399 15:26\nئەم رووداوە مەرج نیە لە دەرەوەی مرۆڤ رووبدات، دەکرێ رووداوێکی بەتەواوی دەروونیش بێت، یاخود تێکەڵێک لە هەر دووکی ئەم حاڵەتانە. بەم پێیە نووسین هەر لە سەرەتاوە چڕبوونەوەی هەستێکی نامۆیە لە مەودایەکی زەمەنیی کورتدا.\nئەم چڕبوونەوەیە وەها نیە دوواتر نووسەر جێدێڵێ. دەبێ لە کاریگەرییەکانی خۆی بەردەوام بێت و خۆی لە باری پانتایی زەمانەوە بکشێنێت. گەر وانەبێ نووسەر ناتوانێ دەق پێشکەش بکا و لە شوێنێک پرۆژەکەی رادەوەستێ.\nمانەوە و هەڵکردن لەگەڵ ئەم جۆرە هەستە دەروونیانە مەرجی سەرەکین بۆ نووسین. ئەوەی نەگاتە ئەم ئاستە لە نووسین دەمێنێتەوە. ئەم هەستە سەرچاوەیەکی دەروونیی نامۆ و نەناسراوە کە تەنیا خۆی لە رەوتی نووسیندا بەرەبەرە دەخەمڵێنێ و خۆی دەناسێنێ. لە راستیدا دەق بریتییە لەو زانیاریانەی وا بە دەوری وەها هەستێکدا دەتەنرێن.\nسایتی قەڵەم ١٩ مانگی حەوتی ٢٠٢٠


ئەمریكا چۆن و بۆچی پشتی لە كوردانی رۆژئاوا كرد؟\n06:31 - 07/10/2019\nئەمریكا چۆن و بۆچی پشتی لە كوردانی رۆژئاوا كرد؟\nتا 24 كاتژمێر پێش ئێستا ویلایەتە یەكگرتووەكانی ئەمریكا دژی هەر جۆرە هێرشێكی توركیا بوو بۆسەر ڕۆژهەڵاتی فورات و هێزەكانی سوریای دیموكرات، بەڵام سەرەنجام كۆشكی سپی ئۆپەراسیۆنە چاوەڕوانكراوەكەی توركیای لەڕۆژهەڵاتی فورات ئاشكراكرد، بۆ زۆركەس ڕەنگە بڕیارەكەی ئەمریكا بە كتوپڕ ببیندرێت، بەڵام بە گەڕانەوەی كات بۆ چەند هەفتەیەك پێش ئێستا ئەوە دەردەكەوێت ئەمریكا و توركیا لە دانوستانێكی تەواو ئابووریدا بوون، كە یەكەمیان دەست لەڕۆژهەڵاتی فورات هەڵبگرێت و دووەمیان كە توركیایە دەستبەرداری كارپێكردنی سیستمی بەرگریی موشەكی ئێ-400 ببێت.\nپێشتر ڕۆژنامەكانی ئەمریكا باسیان لەوەكرد، باڵیۆزی نوێی ئەمریكا لە توركیا لەگەڵ بەرپرسانی باڵای ئەو وڵاتە سەرقاڵی نێوەندگیرییە بۆ ئاسایكردنەوەی پەیوەندییەكانی نێوان واشنتن و ئەنقەرە، بۆ ئەو مەبەستەش هەردوولا لە ڕێككەوتن لەسەر چوارچێوەیەك نزیكبوونەتەوە كە هێڵە گشتییەكانی ڕێككەوتنەكە بەمشێوەیەیە:\nتوركیا كارپێكردنی سیستمی بەرگریی موشەكی ئێس-400 كە تازە لەڕووسیای كڕیوە دوادەخات، بۆئەوەش مۆسكۆ ناتوانێت ناڕەزایی دەرببڕێت، چونكە سەرەنجام توركیا پابەندی ڕێككەوتنەكە بوەو سیستمە بەرگرییەكەی كڕیوە، هەربۆیە ئەنقەرە خۆی سەرپشكە لەوادەی خستنەكاری ئێس-400.\nتوركیا و ئەمریكا لەسەر كردنەوەی ناوچەیەكی بازرگانیی ئازاد ڕێككەوتوون، كە ساڵانە زیاتر لە 80 ملیار دۆلار داهاتی ئاڵوگۆڕی بازرگانی نێوانیان دەبێت.\nتوركیا دەگەڕێندرێتەوە بۆ بەرنامەی ڕاهێنانی فڕۆكەوانە توركەكان بە فڕۆكەی ئێف-35 هاوكات ئەمریكا پابەند دەبێت بە فرۆشتنی ئەو فڕۆكە پێشكەوتووە بە توركیا.\nلیندسی گراهام، یەكێك لە دیارترین ئەندامانی كۆنگرێسی ئەمریكا نیازی وڵاتەكەی لە ڕێككەوتنێكی لەوشێوەیەی توركیا ناشارێتەوە، ئەو تەنانەت دەڵێت، "دەبێت هەرچۆنێك بێت توركیا بۆخۆمان ڕابكێشین" واتا بەبۆچوونی ئەو كۆنگرێسمانەی ئەمریكا بێت، واشتنن بەسەر لاشەی هاوپەیمانەكانیشیدا تێپەڕدەبێت.\nئەوەی ئێستا بۆ هەسەدە بوەتە كێشە، وێرانكردنی زۆرێك لە پێگە سەربازیی و تونێلەكانی بوو لەسەر داوای ئەمریكا، بەڵام ئێستا ئەمریكا دەستبەرداری هەسەدە دەبێت و ئەو هێزە كوردییەش لەبەردەم هەڕەشەی هێرشی توركیان لەكاتێكدا زۆرێك لەخەندەق و پێگە سەربازییە گرنگەكانیان لەپێناو دروستكردنی ناوچەی ئارام لەناوبرد.\nبڕیارەكەی ترەمپ بۆ دەستبەرداربوون لەهەسەدە و ڕێگەدان بە هێرشی توركیا بۆسەر سوریا، كاردانەوەی لەنێوخۆی ئەمریكا دروستكردووە، لەوبارەیەوە ڕۆبن گالیگۆ، دیموكراتی ویلایەتی ئەریزۆنا و مارێنزی پێشوو لە سوپای ئەمریكا لەشەڕی عێراق لەساڵی 2003 ڕاستەوخۆ دوای بڕیاری ئەمریكا بۆ دەستبەرداربوون لە ڕۆژهەڵاتی فورات بۆ هێرشی توركیا ڕایگەیاند، ئەوە گەورەترین جوڵەیە كە سەقامگیریی لە ڕۆژهەڵاتی ناوەڕاست دەخاتە مەترسییەوە، هاوكات وادەكات كوردەكان جارێكی دیكە متمانە بە ئەمریكا نەكەنەوە بەڵكو وادەكات بەدوای هاوپەیمانێتییەكی نوێدا بگەڕێن بۆ پاراستنی خۆیان.\nهاوكات ڕۆژنامەی نیویۆرك تایمز-ی ئەمریكا لەژمارەی ئەمڕۆیدا باسی لەوەكردوە، هێزە كوردییەكانی هاوپەیمانی ئەمریكا لەشەڕی داعش، بە باوەڕپێكراوترین هاوپەیمانی ئەمریكا بوون لەسوریا، ئەو ڕۆژنامەیە پێیوایە گۆڕانكارییەكی گەورە لەسیاسەتی ئەمریكا بەرامبەر بە كورد ڕوویداوە.\nئێستا لە وەزارەتەكانی بەرگریی و دەرەوەی ئەمریكا ژمارەیەك بەرپرس هەن دژی بڕیاری دەستبەرداربونی سوریان بۆ توركیا و داوا دەكەن، ئەمریكا بەهێزێكی بچوكیش بێت لەسوریا بمێنێتەوە، ئەوەش بەگوێرەی بەرپرسێكی ئیدارەی ئەمریكا كە قسەی بۆ نیویۆرك تایمز كردوە.\nهەفتەی ڕابردوو مارك ئیسپەر، وەزیری بەرگریی ئەمریكا و جەنەڕاڵ مارك میلی، سەرۆكی دەستەی ئەركانی هێزە هاوبەشەكانی ئەمریكا بەرپرسانی ئەنقەرەیان ئاگاداركردەوە لە لێدوانە توندەكانیان دژی هەسەدە، بەڵام بڕیارەكەی ڕۆژی یەكشەممەی ترەمپ لەبارەی ڕۆژهەڵاتی فوراتەوە بۆ ئەو دوو بەرپرسە باڵایەی ئەمریكاش مایەی شۆك بووە.\nكۆتایی ساڵی 2018 جەیمس ماتیس، وەزیری بەرگریی ئەمریكا و برێت مەكگۆرك، نێردەی سەرۆكی ئەمریكا بۆشەڕی دژ بەداعش لەدوای بڕیارە لەناكاوەكەی سەرۆكی ئەمریكا بۆ كشانەوە لەسوریا، ئەوانیش دەستلەكاركێشانەوەی خۆیان پێشكەشی سەرۆك كرد، بۆیە چاوەڕێدەكرێت ئەمجارەش بڕیارە كتوپڕەكەی ترەمپ بۆ دەستبەرداربوون لەسوریا بۆ توركیا، زنجیرەیەك كاردانەوەی نێوخۆیی لە ئیدارەی دۆناڵد ترەمپ دروستبكات، چونكە ئەردۆغان لەنوێترین لێدوانێدا باسی لەوەكرد، "دارودەستەكەی ترەمپ دژی دروستكردنی ناوچەی ئارامن لەسوریا".\nیەكێك لەوبەرپرسانەی ئەمریكا بەمەرجی بڵاونەكردنەوەی ناوەكەی لەڕۆژنامەی نیویۆرك تایمز ئەوەی ئاشكراكردووە، ئەمریكا نزیكەی 100 بۆ 150 سەربازی خۆی لەسوریا دەكشێنێتەوە نەك هەموو هێزەكانی، ئەوەش بەر لەهێرشی توركیا بۆسەر سوریا ئەنجامدەدات.\nپەكەكە هێزی ڕەوانەی ڕۆژئاوا كردووە\nلەكاردانەوەی بڕیاری هێرشی توركیا بۆسەر ڕۆژهەڵاتی فورات و بەمەبەستی پاڵپشتیكردن لە هەسەدە، پارتی كرێكارانی كوردستان (پەكەكە) هێزی سەربازیی لە زیاتر لە 80 ئۆتۆمبێلی سەربازیی ڕەوانەی ڕۆژئاوای كوردستان كردووە، ئەوەش بەوتەی سەرچاوە نێوخۆییەكانی سوریا كە قسەیان بۆ ژمارەی ئەمڕۆی ڕۆژنامەی العرب كردووە.\nژمارەی ئەو چەكدارە توندڕەوانەی پاڵپشتی هێرشەكانی توركیا بۆسەر سوریا دەكەن و خۆیان وەك ئۆپۆزسیۆنی سوریا ناساندووە 80 هەزار سەرباز دەبێت، كە توركیا مەبەستیەتی شەڕی وشكانی بەو چەكدارە توندڕەوە سوریانە بكات و خۆشی لە ئاسمانەوە پاڵپشتییان بكات.\nهەر هێرشێكی ئەو چەكدارە توندڕەوە سوریانە بۆسەر پێگەی هێزە كوردییەكانی سوریا، هێندەی دیكە تەمەنی شەڕی نێوخۆیی سوریا درێژدەكاتەوە، چونكە دوای ئەوەی ئەو هێزە توندڕەوانە ناوچە كوردییەكان داگیردەكان، حكومەتەكەی بەشار ئەسەد ناچاردەبێت لەداهاتوودا بیر لەدەرپەڕاندنی ئەو هێزانە بكاتەوە كە خۆیان بە ئۆپۆزسیۆنی سوریا ناساندووە، بەوەش ناوچە كوردییەكان هیچی نامێنێت بۆئەوەی وەك ئیدلب و زۆرێك لەشارە وێرانەكانی سوریای لێبێت.\n"ئەنقەرە ملیۆنێك ئاوارە لەماڵەكانمان جێگیردەكات"\nئیلهام ئەحمەد، هاوسەرۆكی ئەنجومەنی سوریای دیموكرات لەبارەی هەڕەشەكانی توركیا بۆ هێرشكردنە سەر ڕۆژهەڵاتی فورات دەڵێت، "ئێمە نەرمی زۆرمان لەپێناو پاراستنی سەقامگیریی سنورەكانمان پێشكەشی توركی كرد، بەڵام ئەنقەرە سورە لەسەر جەنگ و ڕشتنی خوێنی هاووڵاتیانی مەدەنی".\nهاوسەرۆكی ئەنجومەنی سوریای دیموكرات دەشڵێت، ئەنقەرە ئامادەیە بۆئەوەی ملیۆنێك ئاوارە لەنێو ماڵەكانی ئێمەدا نیشتەجێبكات.\nمیتی توركی بە هاوكاریی ڕاگەیاندنەكانی قەتەر هێرشدەكاتە سەر كورد\nمیدیای قەتەر بەڕووماڵە توند و بەرفراوانەكانی لەكاتی قەیرانی وڵاتانی ناوچەكە ناسراوە، بەتایبەت كەناڵی جەزیرە، هەروەك پێگەی ئەحوال-ی ئۆپۆزسیۆنی توركیا باسیكردووە، ئاشكرایكردووە، دەزگای هەواڵگریی توركیا (میت) بەهاوكاریی ڕاگەیاندنەكانی قەتەر هێرشدەكاتە سەر هەسەدە، بۆئەوەی میدیای قەتەری بەشێوەك كە خواستی توركیای لەسەر بێت ڕووماڵی ئەو جەنگ بكات.\nهاوكات ئامانجی توركیا لە بەكارهێنانی میدیای قەتەری بۆ هێرشەكەی لەپێناو بەشەڕدانی عەرەبی سوننەیە لەگەڵ كورد، چونكە بەو هەنگاوە نزیكتر دەبێتەوە لە لەشكركێشی بۆسەر ڕۆژهەڵاتی فورات، هاوكات بەو ئاژاوەیە مەبەستیەتی درز بخاتە نێو ڕیزەكانی هەسەدەوە كە لە شەڕڤانانی كورد و هێزە عەرەبیە سوننییەكان پێكهاتوون.\nئەوەی ئێستا بەدەست هەسەدەوە چەكێكی كاریگەرە، نزیكەی 10 هەزار بەندكراوی داعشە لە بەندیخانەكانی ئەو هێزەدا، چونكە هیچ وڵاتێكی ئەوروپا ئامادەنییە هاووڵاتییە داعشەكانی كە لەژێر دەستی هەسەدە زیندانین وەربگرێتەوە، ئەو شوێنەی چەكدارەكانی داعشیش لێی زیندانین بە زیندانی "هۆل" ناسراوە و ئێستا بەسەرچاوەی درێژەدان بە بیری توندڕەویی داعش ناسراوە، بۆیە چاودێران وایدەبینن هەسەدە بە جوڵەیەكی زیرەكانە دەتوانێت ئەو چەكە كاریگەرەی دەستی بەرامبەر بە جیهان بەكاربهێنێت، بەبێ ئەوەی ڕێگە بەئازادكردنی داعشەكان بدات، بەڵكو تەنیا وەك فشار بەكاریان بهێنێت، بەڵام فشارێكی تەواو زیرەكانە.


له سه‌یدسادق هەڵبژاردن بۆ ئەندامانی نوێی ئەنجومەنی شارەوانی بەڕێوەدەچێت | تۆڕی هەواڵی سلێمانی\nهه‌ینی, نیسان 23\nHome›هەواڵ›کوردستان›له سه‌یدسادق هەڵبژاردن بۆ ئەندامانی نوێی ئەنجومەنی شارەوانی بەڕێوەدەچێت\nله سه‌یدسادق هەڵبژاردن بۆ ئەندامانی نوێی ئەنجومەنی شارەوانی بەڕێوەدەچێت\nقایمقامی سەیدسادق رایده‌گه‌یه‌نێت: سەرجەم ئامادەكارییەكان بۆ هەڵبژاردنی ئەندامانی ئەنجومەنی نوێی شارەوانی قەزای سەیدسادق تەواوبوون و لە سەرەتای هەفتەی داهاتوو ئەندامانی نوێی ئەنجومەنی شارەوانی هەڵدەبژێرین.\nدیاری رەفیق، قایمقامی سەیدسادق بە (SNN)ی راگەیاند: “لەسەر بڕیار و رێنمایی ئەنجومەنی وەزیران و دوای كۆتایی هاتنی وادەی یاسایی دەستبەكاربوونی ئەندامانی ئێستای ئەنجومەنی شارەوانی، بە هەماهەنگی لەگەڵ سەرۆكی شارەوانی ئامادەكاری تەواومانكردووە بۆ هەڵبژاردنی ئەندامانی نوێی ئەنجومەنی شارەوانی سەیدسادق، دواتر رادەستكردنیان بە ئەنجومەنی پارێزگای سلێمانی بە مەبه‌ستی پەسەندكردنییان”.\nوتیشى: “ئەو كەسانەی كە دەبنە ئەندامی نوێی ئەنجومەنی شارەوانی سەیدسادق، مەرجە فەرمانبەربن لە یەكێك لە دامودەزگا حكومییەكانی سنوورەكە و بەڕاوێژ لەگەڵ بەرپرسی فەرمانگەكان دیاریدەكرێن، دواتر لە كۆبوونەوەیەكی بەرفراواندا هەڵدەبژێردرێن كە ژمارەیان هەشت ئەندام دەبن”.\nقایمقامی قەزای سەیدسادق ئەوەشی خستەڕوو: “جیاواز لە ئەندامانی پێشوو كە مانگانە بڕی 500 هەزار دیناریان وەردەگرت، ئەم ئەندامانە هیچ بڕە پارەیەك وەك مووچەی مانگانە وەرناگرن، هاوكات ئەركی ئەم ئەنجومەنەش دیاریكردن و بڕیاردانە لەسەر ئەو پرۆژە و كارانەی كە پێویستە بۆ قەزای سەیدسادق ئەنجام بدرێن و لە بەرژەوەندی گشتی قەزاكەدان و مانگانەش كۆبوونەوەی تایبەت بە خۆیان دەبێت”.\nئۆپراسیۆنى هاوبه‌شى هێزى پێشمه‌رگه و سوپاى عێراق ده‌ستپێده‌كات\nڤیدیۆ:ریاڵ مەدرید زیاتر لە بردنەوەی نازناوەکە نزیک بووەوە\nتەندروستی هەڵەبجە: ئەو بڕە پارەیەی حکومەت تەرخانی دەکات لە ئاست پێداویستییەکانماندا نابێت\nڤۆڵکس ڤاگن پەشیمان بووەوە لە تورکیا وەبەرهێنان بکات\nبه‌ڕێوه‌به‌رى نه‌خۆشخانه‌یه‌ك له سلێمانى ده‌ستى له كار كێشایه‌وه\nئەحمەدی حاجی رەشید” عێراق دوو بژاردە بۆ بودجە و مووچەى فەرمانبەران دەداتە هەرێم”\nسه‌رچاوه‌ى تووشبوونى پێنج تووشبووه‌كه‌ى كۆرۆناى گۆڕاو له هه‌ولێر نادیاره\nڤیدیۆ: جێف بیزۆس یەکەم ژن دەنێرێتە سەر مانگ\nپێویسته حكومه‌ت وه‌به‌رهێنان له چ پڕۆژه‌یه‌كى وه‌رزشیدا بكات؟\nهاووڵاتییەكی ئێرانی بە قاچاغ هاتووەتە هەڵەبجە و گومانی تووشبوونی كۆرۆنای لێدەكرێت


هێرشی مووشەکیی بۆ سەر فڕۆکەخانەی نێودەوڵەتیی بەغدا – کوردستان و کورد\nسەرچاوەیەکی ئاسایشی عێراق ڕایگەیاند کە بە ٦ مووشەک هێرش کراوەتە سەر فرۆکەخانەی نێودەوڵەتیی بەغدا.\nبەپێی ڕاپۆرتی سەرچاوە ئەمنییەتییەکانی عێراق، بەرەبەیانی ڕۆژی هەینی ٨ی ڕێبەندانی ١٤٠٠ی هەتاوی بە ٦ مووشەک هێرش کراوەتە سەر فڕۆکەخانەی نێودەوڵەتیی بەغدا و لە ئاکامدا فڕۆکەیەکی مەدەنی و کۆمەڵێک شوێنی فڕۆکەخانەکە زەرەر و زیانی بەرکەوتووە.\nهەرلەم پێوەندییەدا هەواڵدەریی” سومریە نیوز” ڕایگەیاندووە کە لە ئاکامی مووشەکبارانی فرۆکەخانی نێودەوڵەتیی بەغدا چەندین فرۆکەی مەدەنیی خەساریان بەرکەوتووە و هەروەها بنکەی سەربازیی ڤیکتۆریا لە فڕۆکەخانەی بەغدا لەلایەن فڕۆکەیەکی بێفرۆکەوانەوە کراوەتە ئامانج.\nجێگای ئاماژەیە کە پێشتریش لە ساڵڕۆژی کوشتنی قاسم سولەیمانی، فەرماندەی پێشووی سپای قودس و ئەبوو مێهدی موهەندس، جێگری بەرپرسی حەشدی شەعبی بە دوو فرۆکەی بێفرۆکەوان هێرش کرابووە سەر بنکەی سەربازیی ڤیکتۆریا و گرووپێکی میلیشیای سەر بە ڕێژیمی ئێران بەناوی” گوردانی ئەبابیل” بەرپرسایەتیی ئەو هێرشەی وەئەستۆ گرتبوو.\nپێویستە بگوترێ کە ڕێژیمی ئێران و میلیشیاکانی سەر بەو ڕێژیمە چەندین جار هەڕەشەی تۆڵەکردنەوەی کوشتنی فەرماندەکانیان کردووە و چەندین جاریش بە مووشەک و فرۆکەی بێفڕۆکەوان هێرشیان کردووتە سەر بنکە سەربازییەکانی هێزەکانی ئەمریکا لە عێراق.\nتاگی بابەت: بەغداسومریە نیوزعێراق


ئێران و ئاژانسی وزه‌ی ئه‌تۆمی نێوده‌وڵه‌تی و ئه‌نجومه‌نی ئاسایش\nئاژانسی وه‌زی ئه‌تۆمی نێوده‌وڵه‌تی، ده‌ڵێت ئێران كاتێـكی دیاریكراوی په‌سه‌ندكردووه بۆ وه‌ڵامدانه‌وه‌ی پـرسـیاره‌كانی پـرۆگرامی ناوه‌كی. جێـگری به‌ڕێوه‌به‌ری گشتی ئاژانسه‌كه ئۆڵی هێنێنن ده‌ڵێت په‌یڕه‌ویـكردنی ئێران بۆ كاتێـكی دیاریكراو تا وه‌ڵامی پـرسـیاره هه‌ڵـپه‌سـێردراوه‌كان بداته‌وه ده‌بێته" تاقیكردنه‌وه‌یه‌كی سه‌نگین" بۆ خواسته ڕاسـته‌قینه‌كانی.\nوه‌زاره‌تی ده‌ره‌وه‌ی ئه‌مریكاش ده‌ڵێت وڵاته یه‌كگرتووه‌كانی ئه‌مریكا پـێشـوازی له قایل بوونی ئێران ده‌كات كه له مێژه‌وه ده‌بوایه داواكاریـیه‌كانی ئاژانسی وزه‌ی ئه‌تۆمی نێونه‌ته‌وه‌یی به‌جێبهێنایه، هه‌رچه‌ندێـكه جێـگری گوته‌بێژ تۆمی كه‌یسی ده‌ڵێت ئه‌مریكا هه‌ر گومانی له به‌ڵـێنه‌كانی حكومه‌تی ئێران هه‌یه:\nتۆم كه‌یسی ده‌ڵێت" ئه‌وان [ واته حكومه‌تی ئێران] پـێویست بوو بـیانتوانـیایه له مێژه‌وه وه‌ڵامیان بدایایه‌وه. ڕاسـتیـیه‌كه‌ی ئه‌وان نه‌یانتوانیوه و یاخود نه‌یانویسـتووه ئه‌و كاره بكه‌ن بۆ چه‌نده‌ها ساڵ سه‌باره‌ت به پـرۆگرامێـك كه هه‌وڵـیان داوه بۆ زیاتر له بـیست سـاڵ له جیهانی بـشـارنه‌وه، به دڵنـیایی‌یه‌وه چه‌ند هۆیه‌كی نیگه‌رانی به كراوه‌یی ده‌هێـڵـێته‌وه."\nبه‌ڕێز كه‌یسی ده‌ڵێت جگه له قایل نه‌بوون بۆ وه‌ڵامدانه‌وه‌ی پـرسـیاره‌كان له‌لایه‌ن ئاژانسی وزه‌ی ئه‌تۆمی نێونه‌ته‌وه‌یـی‌یه‌وه لێـیانكراوه، حكومه‌تی ئێران هه‌روه‌ها شـكستی هێناوه له به‌جێهێنانی داواكاریـیه‌كانی ئه‌نجومه‌نی ئاسایشی نه‌ته‌وه یه‌كگرتووه‌كان بۆ ڕاگرتنی پـرۆگرامی چڕكردنی یۆرانیۆمیان:\nتۆم كه‌یسی ده‌ڵێت" ڕاستیـیه‌كه‌ی كه ئه‌و پـرۆگرامه به‌رده‌وامه و پـێش ده‌كه‌وێت نیشـانی ده‌دات كه ڕژێمی ئێران به‌رده‌وامه له ئاڕاسته‌ی به‌ره‌نگاربوونه‌وه‌ی كۆمه‌ڵـگای نێوده‌وڵه‌تی، له‌بری ئه‌وه‌ی بێـته پاڵمانه‌وه له وتووێـژكردن بۆ به‌ده‌سـتهێنانی ئه‌وه‌ی هه‌میشه گوتوویانه ئامانجه ئاشـكراكه‌یان، كه پـرۆگرامی ناوه‌كی مه‌ده‌نی ئاشتـی‌یانه‌یه و بۆ به‌رهه‌مهێنانی وزه بۆ گه‌له‌كه‌ی داڕێژراوه."\nجێی باسه حكومه‌ت له تاران قایل نه‌بوو چه‌ككردنی ناوه‌كی ڕابگرێت به گوێره‌ی بڕیاره‌كانی 1737 و 1747 ی ئه‌نجومه‌نی ئاسایشی نه‌ته‌وه یه‌كگرتووه‌كان. ئه‌نجامه‌كه‌ش ئێران سووده‌كانی به‌رنامه‌یه‌كی متمانه‌یی به‌لاوه ناوه كه له‌لایه‌ن ئه‌ڵمانیا و پـێـنج ئه‌ندامه هه‌میشـه‌یـیه‌كه‌ی ئه‌نجومه‌نی ئاسایشه‌وه پـێشـنیاركرابوو. ئه‌و به‌رنامه‌یه بریتـیـیه له یارمه‌تی ئێران بۆ گه‌شه‌پـێـكردنی پـرۆگرامی وزه‌ی ناوه‌كی. به‌ڕێز كه‌یسی ده‌ڵێت كه گه‌لی ئێرانیش به‌هاكه‌ی ده‌دات:\nتۆم كه‌یسی ده‌ڵێت " گه‌لی ئێران ئازار ده‌كێشن وه‌ك ئه‌نجامی حكومه‌تێـك كه قایل نیـیه به‌شـداری بكات له ده‌رفه‌تێـكی هێـجگار چاك بۆ مامه‌ڵه‌كردن له‌گه‌ڵ كۆمه‌ڵـگای نێوده‌وڵه‌تی بۆ به‌ده‌ستهێنانی وزه‌یه‌ك كه ئیدیعا ده‌كات بۆ گه‌له‌كه‌یه‌تی و بۆ گه‌شه‌پـێـكردنی وڵاته‌كه‌یه‌تی، كار بكات له‌گه‌ڵمان بۆ وه‌ڵامدانه‌وه‌ی ئه‌و پـرسـیارانه."\nجێـگری گوته‌بێژی وه‌زاره‌تی ده‌ره‌وه تۆم كه‌یسی ده‌ڵێت چونكه ئێران قایل نه‌بووه پـرۆگرامی چـڕكردنی یۆرانیۆمی ڕابگرێت له مانگی دوانزه‌ی سـاڵی 2006 دوو كه‌ڕه‌ت ئابڵـۆقه‌كانی نه‌ته‌وه یه‌كگرتووه‌كانی به‌سه‌ردا سه‌پـێنراوه و ئێران دووچاری سـزای تری نه‌ته‌وه یه‌كگرتووه‌كان ده‌بێته‌وه ئه‌گه‌ر بیروبۆچوونه‌كانی خۆی نه‌گۆڕێت.


ئەحمەد حاجی رەشید: هه‌رێم ده‌بێت ئه‌م چوار دۆسیه‌یه له‌گه‌ڵ به‌غدا یه‌كلایی بكاته‌وه\nئەحمەد حاجی رەشید، ئەندامی لیژنەی دارایی لەپەرلەمانی عێراق رایده‌گه‌یه‌نێت كه چوار دۆسیه له‌نێوان هه‌رێم‌و ناوه‌نددا هه‌یه كه ده‌بێت حكومه‌تی هه‌رێم له‌ڕێی وه‌فدی هونه‌ریی شاره‌زاوه یه‌كلایان بكاته‌وه.\nئاوێنه: ئەحمەد حاجی رەشید له‌رونكردنه‌وه‌یه‌كدا رایگه‌یاندووه، "قەرزەکانی هەرێم کە بەپێی هەندێ سەرچاوەی نافەرمی هەرێم بڕی (24) ملیار دۆلار قەرزار بار بوە لەو كاتەوەی پشکی بوجەی بۆ نەهاتوە، بۆیە هەرێم چۆن بتوانێت ئەم قەرزانە شەرعیەت پێبدات تا دەوڵەتی ئیتیحادی لەئەستۆی خۆی بگرێت، چونکە قەرز لەدەوڵەتی ئیتیحادی دەبێت بەیاسا ڕێک بخرێت‌و رێكخراوە"\nناوبراو دەڵێت، "دەبێت هەرێم بتوانێت بەراورد بکات لەتەواوی قەرزەکانی عێراق‌و دابەزین‌و بەکارهێنانی یەدەکی نەختینەیی کە بەوردی لای ئێمەی پەرلەمانتاران هەیە".\nئەحمەد حاجی رەشید له‌رونكردنه‌وه‌كه‌یدا نوسیویه‌تی، "هەرێم دەبێت بزانێت بەغداد چەندی لە (جەولاتی تراخیص) سەرفکردوەو کەموکوڕیەکانی دیراسە بکات‌و بۆشاییەکانی بەهەند وەربگرێت‌و لەو بەراوردانەدا بتوانێت بەغداد رازی بکات كە بۆ هەرێم بۆ گرێبەستی بەشداری بەرهەمی هەڵبژاردوەو ئەم دۆسیەش کەم تا زۆر لای ئێمەی پەرلەمانتاران دەست دەکەوێت".\nرونیشیكردۆته‌وه، "ئەوەندەی من بزانم هەرێم داوای پشکی لەسەدا 17٪ دەکاتەوە، بەڵام بەبڕوای من دەبێت هەرێم لەبوجەدا دانوستان لەسەر هەیکەلیەتی یاسای بوجە بکاتەوە، قازانجی زیاتر دەکات، بۆ ئەمەش لەهەرێم شارەزای باشمان هەیە کە بتوانن لەم دۆسیەدا پشتیان پێببەستین بەتایبەت ئەم ناوانە،(یاسین نەریمان، هەرسێ بەرێوەبەری بەشەکانی بودجە لەوەزارەتی دارایی کاک عبداللەو کاک نادرو خاتو پەریخان). هەروەها د فازڵ نەبی‌و د ئەحمەد چاوشین جێگری سەرۆکی لیژنەی دارایی خولی دوەمی پەرلەمانی ئیتیحادی)، هەندی کەسی دیکە لەلیژنەی دارایی پەرلەمانی عێراق‌و هەرێم".\nلەبارەی خاڵی چوارەمی ئەو دۆسیانەی دەكرێت لەنێوان بەغداو هەرێم گفتوگۆی لەسەر بكرێت، ناوبراو نوسیویەتی، "داهاتەکانی نا نەوتی بەتایبەت داهاتی گومرگ‌و باجەکان کە چەند کەسایەتیەکی وەک مامۆستا حسین بەرێوەبەری گومرگی کەلار چەند کەسێکی دیکە لەوردەکاریەکان شارەزان".\nپێشنیاریش دەكات كە دۆسەی گەنمی جوتیاران زیادبكرێت بۆ دانوستانەكانی نێوان هەرێم‌و بەغداد.\nلەكۆتایی رونكردنه‌وه‌كه‌یدا نوسیویه‌تی، "ئەم پێشنیارانەم لەدڵسۆزیمە بۆ خەڵکی کوردستان بۆ ئەوەم نیە خۆم بەشداری پێبکەن لەشاندەکاندا، چونکە من نیازی بەشداری هیچ شاندێکم نیە هەوڵی خۆم لەگەڵ سێ ئەندامە کوردەکەی لێژنەی داراییدا چڕدەکەمەوە بۆ خزمەتی هاوڵاتیان".\nدۆسیەکانی دانوستانی نێوان هەرێم‌و بغداد\nئەوەندەی من ئاگادار بم نیوان هەرێم و بغداد چوار دۆسیە هەیە کە دەبیت هەرێم شاندێکی هونەری زۆر شارەزای هەبێت تابتوانێت بەسەرکەوتویی بابەتەکان بە بەرژەوەندی هەردولا کۆتاییان پێ بێنێت و پاشان شاندی سیاسی کە سەرۆکی حکومەتە واژوی بکات و نوینەرانی خەڵکی هەرێم لە وەزارەتە ئیتیحادیەکان داخلی یاساکانی بکەن بەتایبەت یاسای بوجەو پەرلەمانتارانی کورد لە بغداد بتوانن چاودێری و بەدواداچون بۆ جێبەجێکردنی بڕگەکانی رێکەوتنەکە بەوردی بکەن:\n۱_ قەرزەکانی هەرێم کە بە پێی هەندی سەرچاوەی نافەرمی هەرێم بڕی (۲٤) ملیار دۆلار قەرزار بار بۆە لەوەتی پشکی بوجەی بۆ نەهاتوە بۆیە هەرێم چۆن بتوانێت ئەم قەرزانە شەرعیەت پێبدات تا دەوڵەتی ئیتیحادی لەئەستۆی خۆی بگرێت چونکە قەرز لە دەوڵەتی ئیتیحادی دەبێت بە یاسا ڕێک بخرێت و خراوە.\nدەبێت هەرێم بتوانێت مقارەنە بکات لە تەواوی قەرزەکانی عێراق و دابەزین و بەکارهێنانی یەدەکی نەختێنەیی کە بەوردی لای ئیمە ی پەرلەمانتاران هەیە.\n۲_ دۆسیەی نەوت :هەرێم دەبێت بزانێت بغداد چەندی لە جەولاتی تراخیص سەرف کردوە وکەم کوڕیەکانی دراسە بکات و بۆشاییەکانی بەهەند وەرگرێت و لەو مقارەنەدا بتوانێت بغداد قایل بکات بۆ کە هەێم بۆ گرێبەستی بەشداری بەرهەمی هەڵبژاردوە و ئەم دۆسیە ش کەم تازۆر لای ئیەی پەرلەمانتاران دەست دەکەوێت.\n۳_ پشکی هەرێم لە بوجە: ئەوەندەی من بزانم هەرێم داوای پشکی لە سەدا ۱۷٪ دەکاتەوە بەڵام بە بڕوای من دەبێت هەرێم لە بوجەدا دانوستان لەسەر هەیکەلیەتی یاسای بوجە بکاتەوە قازانجی زیاتر دەکات ئەمەشیان لە هەرێم شارەزای باشمان هەن کە بتوا نن لەم دۆسیەدا پشتیان پێببەستین بەتایبەت ئەم ناوانە\n(یاسین نەریمان ،هەرسێ بەرێوەبەری بەشەکانی بوجە لە وەزارەتی دارایی کاک عبداللە و کاک نادر وخاتوو پەریخان)\nهەروەها د فازڵ نبی و د احمد چاوشین جێگری سەرۆکی لێژنەی دارایی خولی دووەمی پەرلمانی ئیتیحادی)\nهەندی کەسی دیکە لە لێژنەی دارای پەرلەمانی عێراق و هەرێم .\n٤_ داهاتەکانی نانەوتی بەتایبەت داهاتی گومرگ و باجەکان کە چەند کەسایەتیەکی وەک مامۆستا حسین بەرێوەبەری گومرگی کەلار چەند کەسیکی دیکە لە وردەکاریەکان شارەزان .\n٥_ ئەم دۆسیەی پینجەمە خواستی منە کە زیاد بکریت بۆ دانوستان ئەویش گەنمی جوتیارانە.\nئەم پێشنیارانەم لە دڵسۆزیمە بۆ خەڵکی کوردستان بۆ ئەوەم نیە خۆم بە شداری پیبکەن لە شاندەکاندا چونکە من نیازی بەشداری هیچ شاندێکم نی هەوڵی خۆم لەگە ڵ سێ ئەندامەکوردەکەی لێژنەی دارایدا چر دەکەمەوە بۆ خزمەتی هاوڵاتیان.


ئەگەر ئەمریکا بگەڕێتەوە سەر بەڵێنەکانی، ئێمەش بەڵێنەکان جێ بەجێ دەکەین - Mehr News Agency\nAP ١٣٩٩ Aban ٢٨ ١٥:١٠\nNews Code 34854\nئەگەر ئەمریکا بگەڕێتەوە سەر بەڵێنەکانی، ئێمەش بەڵێنەکان جێ بەجێ دەکەین\nوەزیری دەرەوەی ئێران ڕایگەیاند کە ئەگەر ئەمریکا بگەڕێتەوە سەر بەڵێنەکانی بە پێی بڕیارنامەی ٢٢٣١ ی ئەنجومەنی ئاسایش، کۆماری ئیسلامی ئێران ئامادەیە کە بگەڕێتەوە سەر بەڵێنە ناڤۆکییەکانی.\nبە ڕاپۆرتی ئاژانسی هەواڵی مێهر، محەمەد جەواد زەریف وەزیری دەرەوەی ئێران ڕایگەیاند کە ئەگەر ئەمریکا بگەڕێتەوە سەر بەڵێنەکانی بە ڕێککەوتنی ناڤۆکی ئەوا کۆماری ئیسلامی ئیرانیش ئامادەیە بگەڕێتەوە سەر بەڵێنەکانی بە پێی ئەو ڕێککەوتنە.\nئەمریکا بەڵێنەکانی جێبەجێ بکات\nزەریف لەو بارەوە زیادی کرد: ئەگەری بایدن بیەوێت بەڵێنەکانی ئەمریکا جێ بەجێ بکات، ئێمەش دەتوانین دەستبەجێ هەموو بەڵێنەکانمان لە ڕێککەوتنی ناڤۆکی جێ بەجێ دەکەین.\nناوبراو وتیشی:دانوستان لە چوارچێوەی 1+5 ئەگەری بەڕێوەچوونی هەیە. ئەگەر ئەمریکا بیەوێت ببێتە ئەندامی ڕێککەوتنی ناڤۆکی، ئێمەش ئامادەین گفتوگۆ بکەین کە ئەمریکا بە چ مەرجێکەوە بگەڕێتەوە سەر ئەو ڕێککەوتنە.\nزەریف کە لە ەگڵ ڕۆژنامەی ئێران گفتوگۆی دەکرد لە درێژەدا وتی: پێش بینی من ئەوەیە کە دۆخی ئیران بە پشتی خودا و بە درێژەی بەرخۆدان و تێگەییشتنی خەڵکی ئێران زۆر باشتر دەبێت.\nسێ فەرمانی بایدن بۆ هەڵوەشانەوەی گەمارۆکان\nناوبراو سەبارەت بە ئەوەی کە دەوترێت هەندێک گەمارۆ سەپێندراوەکان لەلایەن دەوڵەتی ترامپەوە بە جۆرێک دارێژراون کە ناتوانرێت هەڵبوەشێتەوە وتی: بایدن ئەگەر ببێتە سەرۆک کۆمار ئەمریکا چووە کۆشکی سپی، دەتوانێت بە سێ فەرمان هەمووی گەمارۆکان هەڵبوەشێنێتەوە.\nوتیشی: ئەوەی کە دەوترێت سەرۆک کۆماری دوایی ئەمریکا ناتوانێت هەندێک لە گەمارۆکانی ئەمریکا هەڵبوشێنێتەوە، بەس قسەیە.\nزەریف جەختی کرد: ئەمریکا بۆ بەڕێوە نەبردنی بەڵێنە نێودەوڵەتییەکانی ناتوانێت پشت بە یاسا ناوخۆییەکانی ببەستێت، هیچ وڵاتێک لە جیهان ناتوانێت لە ئامێری ناوخۆیی کەڵک وەربگرێت کە بەڵێنە نێودەوڵەتییەکانی خۆی ئەنجام نەدات.


خولی نوێی په‌رله‌مانی به‌ریتانیا، ده‌ست به كاره‌كانی ده‌كات و له كارانامه‌ی حكومه‌تیشدا، ئه‌نجامدانی ریفراندۆمی جیابونه‌وه له یه‌كێتی ئه‌وروپا و پێداچونه‌وه به یاساكانی كۆچبه‌راندا هاتوه.\nدوای هەڵبژاردنەکەی حەوتی ئەم مانگەی پەرلەمانی بەریتانیا، ئه‌مڕۆ خولی نوێی په‌رله‌مانی ئه‌و وڵاته، ده‌ستی به كاره‌كانی كردو شاژن ئیلیزابێسی دوه‌م، كه ته‌مه‌نی (89) ساڵه، كارنامه‌ی حكومه‌تی خوێنده‌وه.\nحكومه‌تی نوێی به‌ریتانیا له‌لایه‌ن پارتی پارێزگاران به سه‌رۆكایه‌تی ده‌یڤد كامیرۆن، پێكهێنرا، كه له هه‌ڵبژاردانه‌كه‌دا، سه‌ركه‌وتنێكی گه‌وره‌ی تۆمار كرد و له كۆی (650) كورسی، توانیی (331) كورسی به‌ده‌ستبهێنێت.\nبه‌پێی ئه‌و كارنامه‌یەی شاژنی به‌ریتانیا خوێندیه‌وه، كابینه‌ی نوێی حكومه‌ت، كارده‌كات بۆ سه‌قامگیریی ئابوری و كه‌مكردنه‌وه‌ی كورتهێنانی بودجه و باشتركردنی سیستمی ته‌ندروستی.\nشاژن راشیگه‌یاند: كار بۆ كۆنترۆڵكردنی پرسی كۆچبه‌ران ده‌كه‌ن و رێوشوێنی پێویست ده‌گرنه‌به‌ر.\nله كارنامه‌ی هه‌ڵبژاردنی پارتی پارێزگاران، جه‌خت له ئه‌نجامدانی ریفراندۆمی جیابونه‌وه له یه‌كێتیی ئه‌وروپا كراوه‌ته‌وه و له‌و باره‌یه‌وه شاژنه ئیلیزابێس رایگه‌یاند: كابینه‌ی نوێی حكومه‌ت، پێداچونه‌وه به په‌یوه‌ندییه‌كانی نێوان به‌ریتانیا و یه‌كێتی ئه‌وروپا ده‌كات و پابه‌نده به ئه‌نجامدانی ریفراندۆم پێش كۆتایی ساڵی (2017).


له شاری به‌غداد و له ڕۆژانی 9 تا 13ی ئه‌یلولی 2021 یارییه‌كانی پاڵه‌وانێتی شه‌تڕه‌نجی یاریزانانی یانه‌كانی عێراق به‌ڕِێوه چوو كه تێیدا زیاتر له 90 یاریزان به‌شداریان كرد .\nهۆڵی هۆتێل ئه‌نته‌ر بووه گۆڕه‌پانی ڕوبه‌ڕوبونه‌وه‌ی یاریزانه پاڵه‌وانه‌كانی عێراق ئه‌وه‌ش به‌مه‌ستی گه‌یشتنی ده له‌و یاریزانانه بۆ قۆناغی كۆتایی پالاَوتن و تێیداو دوایی كێبڕكێ به‌هێزه‌كان سه‌رئه‌نجام كوڕانی پێشمه‌رگه دووباره توانیان پشكی شێریان به‌ربكه‌وێت پاش ئه‌وه‌ی دوو یاریزانیان خۆیان گه‌یانده قۆناغی كۆتایی ئه‌و پالاَوتنه به‌هێزه .\nئاریان عه‌لی ئیحسان ئه‌و پێشمه‌رگه‌یه‌ی كه هه‌میشه له جه‌نگدایه بۆ نازناوه‌كان توانی دووباره سه‌ركه‌وتن به‌ده‌ست بهێنێت دوایی ئه‌وه‌ی له كۆی 9 خاڵ توانی 7 خاڵ كۆبكاته‌وه و گه‌یشتنی به‌و قۆناغه مسۆگه‌ر كرد ، هه‌رچی یاریزانی لاو ڕێباز ناسر بوو به هه‌مان شێوه‌ی هاوڕێكه‌ی و به 6،5 خاڵ سه‌ركه‌وتنی به‌ده‌ست هێنا و گه‌یشته قۆناغی كۆتایی .\nله شاری به‌غداده‌وه و له په‌یوه‌ندیه‌كی ته‌له‌فۆنیدا ئه‌سعه‌د ئیسماعیل سه‌رپه‌رشتیاری گشتی به‌شی شه‌تڕه‌نجی یانه‌ی وه‌رزشی پێشمه‌رگه تایبه‌ت به پێشمه‌رگه سپۆرت ووتی ، پیرۆزبایی له هه‌ردوو پاڵه‌وان كاكه ئاریان و كاكه ڕێباز ده‌كه‌ن كه توانیان له نێو ئه‌و ژماره به‌رچاوه‌ی یاریزانان بگه‌نه قۆناغی كۆتایی ، هه‌رچی ناوبراو ئاماژه‌ی پێدا كه قۆناغی كۆتایی به قۆناغی سه‌ختی یارییه‌كان هه‌ژمار ده‌كرێت و یاریزانانی ئێمه‌ش له ئێستاوه ئاماده‌كاری ده‌كه‌ن تا له‌و قۆناغه‌دا سه‌ركه‌وتنه‌كانیان مسۆگه‌ر بكه‌ن .\nدواجار ئیسماعیلی سه‌رپه‌رشتیار پیرۆزبایی له یانه‌كه‌یان ، یانه‌ی وه‌رزشی پێشمه‌رگه كرد كه هه‌میشه ناوی پێشمه‌رگه له پاڵه‌وانێتییه‌كان بۆته ناوێكی دیار و پرشنگدار .


توركیا گوندەكانی ڕۆژئاوای كوردستان تۆپباران دەكات – تۆڕی میدیایی خەڵک\nتوركیا گوندەكانی ڕۆژئاوای كوردستان تۆپباران دەكات\n2019/04/24 - 11:30 PM\nسوپای توركیا لە عەفرینی ڕۆژئاوای كوردستان ئەو گوندانە تۆپباران دەكات كە لە ژێر دەستی هێزەكانی شەڕڤاناندایە، تا ئێستاش زیانە گیانی و ماددییەكان نەزاندراون.\nئاژانسی (هاوار نیوز) بڵاویكردەوە، ئەو گوندانەی سوپای توركیا تۆپبارانی كردوون بریتین لە گوندەكانی سوخانەكێ و بێنێ و ئاقیبێی سەر بە ناوچەی شێراوا، هەروەها گوندی شوارقای سەربە ناوچەی شەرای نزیك كانتۆنی عەفرین.\nئەوەشخراوەتەڕوو، بە بەردەوامی سوپای توركیا بۆردوومانی ئەو ناوچانە دەكات كە لەژێر دەستی هێزەكانی شەڕڤاناندایە و زۆربەی كات زیانە گیانییەكان هاووڵاتیانی مەدەنین و لە ئێستاشدا زیانە گیانی و ماددییەكانی ئەو بۆردوومانە بەتەواوی نەزاندراون.\nعیراق: دژی بەزۆر ناردنەوەی كۆچبەرانین\nئاڵدار خەلیل: ڕێككەوتنی توركیا و ئەمریكا بەپێی وردەكارییەكانی هەڵدەسەنگێنن نەك مانشێتەكەی\n“توركیا دەیهەوێت ئارامی رۆژئاوا تێكبدات”


رێپێوان و كۆبوونه‌وه‌ی ناڕه‌زایه‌تیی كرێكارانی بێكار كراوی قه‌ندی فه‌سا – رادیو ده‌نگی ئازادی و یه‌كسانی\nرێپێوان و كۆبوونه‌وه‌ی ناڕه‌زایه‌تیی كرێكارانی بێكار كراوی قه‌ندی فه‌سا\nرۆژی چوارشه‌ممه ١٠ی مانگی خه‌رمانان، كرێكارانی بێكار كراوی قه‌ندی فه‌سا له ناڕه‌زایه‌تیی به داخران و فرۆشرانی ئه‌م كارخانه‌یه، له به‌رامبه‌ر كارخانه و فه‌رمانداریی رژیم ده‌ستیان دایه كۆبوونه‌وه‌ی ناڕه‌زایه‌تیی.\nئه‌م كرێكارانه دوای چه‌ند سه‌عات كۆبوونه‌وه له به‌رامبه‌ر كارخانه، به‌ره‌و فه‌رمانداری فه‌سا رێپێوانیان كرد و له به‌رامبه‌ر فه‌رمانداریدا كۆبوونه‌وه. ناڕازییان ڕایانگه‌یاند، له ئه‌گه‌ری چاره‌سه‌ر نه‌كرانی كێشه‌كانیان، له كۆبوونه‌وه‌ی دواتریاندا بنه‌ماڵه‌كانیشیان به‌شداریی ده‌كه‌ن. ده‌شڵێن له ساڵی ٩٢ه‌وه هه‌تا ئێستا ته‌نها ١٠٠ رۆژ له كارخانه‌دا كاریان كردووه و ئه‌م سێ ساڵه‌یان به بێكاریی و كێشه‌ی زۆری به‌ڕێچوونی ژیان به‌ڕێ كردووه. ئه‌م كرێكارانه به پێشینه‌ی كاریی سه‌رووی ١٥ ساڵ ئێستاكه به بێ بیمه و حقوق و مه‌زایای خانه‌نشینی، هه‌روا له بیلاته‌كلیفدان.\nPrevious Article ئاشكرابوونی چه‌ندین به‌ڵگه‌ی نوێ بۆ ده‌رخستنی هاوكاریی توركییه له‌گه‌ڵ داعش\nNext Article به رنامه كاني ئه مرؤ 2016/9/1


Home›ئابووری›پرۆژه‌ى هێنانى 100 پاس بۆ هه‌ولێر ونده‌بێت و وه‌زاره‌تى گواستنه‌وه‌ش لێى بێئاگایه\nماوه‌ى ساڵێك زیاتر تێپه‌ڕیووه به‌سه‌ر ئه‌و به‌ڵێنه‌ى كه پارێزگارى پێشووى هه‌ولێر داى به هاووڵاتییان له‌باره‌ى هێنانى 100 پاسى مۆدێرن، وه‌زاره‌تى گواستنه‌وه و گه‌یاندنیش ره‌خنه له‌و بابه‌ته ده‌گرێت و رایده‌گه‌یه‌نن: هیچ بابه‌تێكى له‌و شێوه‌یه لاى ئه‌وان بوونى نییه.\nساڵی رابردوو نه‌وزاد هادى، پارێزگاری پێشووی هەولێر رایگەیاند: “100 پاسی مۆدێرن كە لەلایەن پارێزگاری دۆسڵدۆرفەوە بۆ هەولێر پێشنیار كراوه ده‌هێننه پارێزگاكه، وەك قۆناغی یەكەم 15 پاس دەهێنن و ئامادەكاری ته‌واو‌یش كراوه بۆ ئه‌و بابه‌ته”، به‌ڵام زیاتر لە ساڵێك بەسەر ئه‌م بابه‌ته‌دا تێپه‌ڕیووه و له ئێستادا ئه‌و پارێزگاره له پۆسته‌كه‌ى نه‌ماوه، تا ئێستاش پاسەكان نەگەیشتوونەتە هەولێر و هیچ ئاسه‌وارێكى ئه‌و پرۆژه و گرێبه‌سته دیارنییه.\nسه‌ڵاح جەوهەر، بەڕێوه‌بەری گشتی گواستنەوەی هەرێم له‌و باره‌یه‌وه بە SNNی راگەیاند: “ئێمە وەك وەزارەتی گواستنەوە و گەیاندن دوور و نزیك پەیوەندیمان بەم بابەتەوە نییە، لە كاتی گرێبەستەكەی پارێزگاری هەولێر و پارێزگاری دۆسڵدۆرف هیچ راوبۆچوونی ئێمە وەرنەگیراوە، بۆیە نازانین ئەو پاسانە چەندن و چۆنن و بە چ شێوەیەك دێن”.\nوتیشی: “رەنگە ئەگەر ئێمە پێشتر لە لیژنەكەدا بووینانه و پرسیان بە ئێمە بكردایە ئێستا پاسەكان هاتبوون، بەڵام كە ئێمە كە لایەنی پەیوەندیدارین بۆ باتەكە و پرسمان پێ نەكراوە ئەوە ئەنجامەكەیەتی كە ساڵێك زیاتره و كەس نازانێت چی بەسەر هاتووه؟ كەی دێت و گرێبەستەكەش چۆنە”؟\nمانگی ئایارى ساڵى پار نەوزاد هادی، پارێزگاری پێشووی هەولێر لە كۆنگرەیەكی رۆژنامەوانیدا رایگەیاند: “بڕیار وایە 100 پاس كە لەلایەن پارێزگاری دۆسڵدۆرفەوە بۆ هەولێر پێشنیار كراون بهێنینه شارى هه‌ولێر، لە ساڵی 2018وە سەرقاڵی ئەم بابەتەین و هێشتا پاسەكان نەهێنراون، بەڵام وەك قۆناغی یەكەم 15 پاس دەھێنرێن و ئامادەكاری بۆ ئەوە كراوە“.\nوتیشی: “بابەتەكە كاتی پێویستە، چونكە دەبێت هێڵ بە هێڵ بیگوازینەوە، دەبێت بۆ ئەو بابەتە كۆمپانیایەك دابمەزرێنین و ئەو كۆستەر و پاسانەی لەو هێڵەدان، بەشدار بن، نامانەوێت ئەو خەڵكەی لەو هێڵانە كار دەكەن، زەرەرمەند ببن، بەڵكو دەمانەوێت هەم گۆڕانكاری بكرێ و ھەم خەڵكەكەش بەشدار بن”.\nSNN زۆر هەوڵیدا پارێزگارى هه‌ولێر و ئه‌و كه‌سانه‌ى ئاگادارى ئه‌و بابه‌ته‌ن وه‌ربگرێت، به‌ڵام به‌شێكیان په‌یوه‌ندییه‌كه‌یان به‌رده‌ست نه‌بوو و به‌شێكیشیان ئاماده‌نه‌بوون له‌و باره‌یه‌وه قسه بكه‌ن.


هەڵەبجە، هەتا نیوەڕۆ نزیکەی ٢٠ هەزار کەس دەنگیان داوە – کوردی – RojNews.News\n02/03/2020 - 5:14:46 pm\nدووشەممە, 25 سبت 2017 – 15:16\nهاوکار هادى، به‌رپرسى به‌شى ڕاگه‌یاندنى فه‌رمانگه‌ى هه‌ڵه‌بجه‌ى کۆمیسیۆنى باڵاى سه‌ربه‌خۆى هه‌ڵبژاردن و ڕاپرسى له هه‌رێم به ڕۆژنیوزى وت:”پرۆسەکە بەباشی بەڕێوەدەچێت و هیچ کێشه‌یه‌کى ته‌کنیکى و لۆجستیمان نه‌بووه، بەڵام ژمارەیەک دەنگدەر بەهۆی هەبوونی هەڵە لە ناوەکانیان کیشەیان بۆ دروستبوو، ئەوانیش چارەسەرکران.\nهاوکار هادی، وتیشی:”چاوه‌ڕێ ده‌که‌ین تا دواساته‌کانى ده‌نگدان هاوڵاتیان ڕوو له بنکه‌کان بکه‌ن و له‌ئه‌گه‌رى مانه‌وه‌ى ژماره‌یه‌ک له ده‌نگده‌ریش له دوا ساته‌کانى ده‌نگدان به بڕیارێک کاته‌که ده‌توانین بۆ کاتژمێرێک یان زیاتر درێژتر بکه‌ینه‌وه”.\nسه‌باره‌ت به چاودێرى پڕۆسه‌که له‌لایه‌ن ڕێکخراوه‌کانى کۆمه‌ڵگه‌ى مه‌ده‌نى و لایه‌نه سیاسیه‌کان ناوبراو ئاماژه‌ى به‌وه‌دا:”زۆرێک له‌ڕێکخراوه‌کانى کۆمه‌ڵگه‌ى مه‌ده‌نى و چه‌ند لایه‌نێکى سیاسى چاودێریان له بنکه‌کانى ده‌نگدان هه‌یه و ته‌نها جوڵانه‌وه‌ى نه‌خێر که ژماره‌یان ١٦٤ چاودێر بوو نه‌مانهێشت به‌شدارى بکه‌ن، چونکە ئه‌و ژماره باجانه که وه‌ریان گرت پێمان ڕاگه‌یاندن پاش لکاندنى وێنه‌ى چاودێره‌کانیان بۆمان بگه‌ڕێننه‌وه بۆ ئه‌وه‌ى ئێمه‌ش مۆرى بکه‌ین، به‌ڵام نه‌یانهێنایه‌وه،به‌پێى یاسای کۆمیسیۆن-یش هیچ چاودێرێک بەبێ باج ناتوانێت چاودێریى پڕۆسه‌که بکات”.\nئاسایشی ڕۆژئاوا هێرشێکی چەتەکانی داعشی تێکشکاند


بایكۆتی كۆنگره‌ی پارێزه‌ران ده‌كرێت\nrebwar 13/10/2019 - 16:13 بڵاوکراوەتەوە لە هەواڵ/كوردستانی\nبۆهۆی شێوازی هه‌ڵبژاردنی سه‌رندیكای پارێزه‌ران ، ئەندامانی لیستی پیشەییبونی پارێزەرێتی بڕیاری بایكۆتكردنی كۆنگرەی ئەنجومەنی سەندیكاكەیان دا.\nمحەمەد مەعروف پارێزەر لە لیستی پیشەییبون لە كۆنگره‌یه‌یك رۆژنامه‌وانیدا لەشاری سلێمانی رایگەیاند، پاش تێپەڕبونی زیاتر لە ساڵ و نیوێك بەسەر كۆتاییهاتنی ماوەی سەرۆك و ئەندامانی ئەنجومەنی سەندیكا و درێژكردنەوەی ماوەی كاركردنیان بە نایاسایی، لەژێر فشاری ئەو لیستەدا بڕیاریان دا بە ئەنجامدانی هەڵبژاردنی نوێنەرانی كۆنگرە بەشێوەی لیستی كراوە، بەڵام لەدوای پێشكەشكردنی لیستێك لە پارێزەرانی بەئەزمون و ناسراو و دڵسۆزانی پیشەی پارێزەرێتی و دوای پەسەندكردنی لیستە بەشداربوەكان بڕیاریان دا بە دەستكاریكردنی میكانیزم و شێوازی هەڵبژاردن لە لیستی كراوەوە بۆ لیستی داخراو.\nوتیشی "ئەم بڕیارە لەكاتێكدایە پێچەوانەی پرەنسیپەكانی دیموكراسییە، هاوكات زەوتكردنی ئیرادەی پارێزەرە لەبری دەنگدان بە نوێنەری راستەوخۆیان ناچاردەكرێن بەدەنگدان بە لیستی حزب و لە بری دڵسۆزی پیشەكە دڵسۆزانی حزب دەبنە نوێنەری پارێزەران، بۆیە لیستی پیشەییبونی پارێزەرێتی بڕیاری دا بە بایكۆتكردنی ئەو شانۆگەریە ئامادەكراوەی سەندیكا، داوا لە سەرجەم هاوپیشەكانیشمان دەكەین بەشداری نەكەن".\nمحەمەد مەعروف ئاماژەی بەوەشدا، لە هەولێر لیستێكی هاوشێوەیان ئامادەكردوە، بەڵام تائێستا نەگەیشتونەتە ئەو بڕیارەی بایكۆت دەكەن یان بەشداری دەكەن، چەندینجار كۆبونەوەیان لەگەڵ سەندیكای پارێزەران كردوە و بەیاننامەیان دەركردوە، بەڵام سەندیكا ئەوەندەی خەریكی پاراستنی بەرژەوەندیە حزبیەكانە، ئەوەندە خەریكی پاراستنی پارێزەران نییە.


هه‌ولێر...تۆمه‌تبارێك له‌كاتی دزیكردندا پۆلیسێكی هاتوچۆی برینداركرد\n01/08/2021 205 جار خوێنراوەتەوە\nتۆمه‌تبارێك له‌به‌رده‌م به‌شی مۆڵه‌تی شۆفێری له هه‌ولێر له‌كاتی دزینی ماتۆرسكیلێك رووبه‌رووی پۆلیسی هاتوچۆ ده‌بێته‌وه و كارمه‌ندێك بریندارده‌كات.\nله‌روونكردنه‌وه‌یه‌كیدا، به‌ڕێوه‌به‌رایه‌تی پۆلیسی هاتووچۆی هه‌ولێر بڵاویكردووه‌ته‌وه،" لەدوای دوبارە بونەوەی دیاردەی دزینی ماتۆڕسسکیلی هاوڵاتیان لەبەردەم بەشی مۆلەتی شوفێری، و لەدوای بەدواداچون بۆحالەتەکە، ئەمڕۆ پلانێکی تۆکمە دانرا بۆدەستگیرکردنی تومەتبارەکە لەکاتی ئەنجامدانی دزیەکە، وەچەند کارمەندێکی هاتووچۆ لەبەشی مۆلەت کارەکەیان پێ سپێردرا".\nئاماژه‌ی به‌وه‌ش كردووه، " کاتژمێر نزیک 11ی سەرلەبەیانی توانرا کەسە تومەتبارەکە دەستنیشان بکرێت وهەوڵی دەستگیرکردنی درا، بەلام تومەتبارەکە ڕوبەڕوی کارمەندەکان بویەوە، بەدەمانچە تەقەی کرد لەدەرەنجامیش کارمەندێکی هاتووچۆی بریندار کرد".\nپۆلیسی هاتووچۆی هه‌ولێر ئاشكرای كردووه تۆمه‌تباره‌كه ویستوویه‌تی رابكات، به‌ڵام توانیویانه به‌هاوكاری ئاسایش ده‌ستگیری بكه‌ن، له‌ئێستاشدا "تۆمه‌تباره‌كه له ژێرلێكۆڵینه‌وه‌دایه".\nپۆلیسی هاتووچۆی هه‌ولێر داواش له‌و كه‌سانه‌ده‌كات كه ماتۆڕسكیلیان دزراوه،"سه‌ردانی ئاسایش بكه‌ن و سكاڵا دژی تۆمه‌تباره‌كه تۆماربكه‌ن".


ھەڵبژێردراوانی یەکەمین خولی فیستیڤاڵی نێودەوڵەتی فیلمی ئامێد دیاریکران.\nھەڵبژێردراوانی بەشە جۆراوجۆرەکانی بەشی پێشبڕکێی یەکەمین خولی فیستیڤاڵی نێودەوڵەتی فیلمی "ئامێد" لە ھۆڵی سەرەکی ناوەندی چاندی جگەرخوێن لە شاری ئامێد لە باکووری کوردستان دیاریکران.\nبە پێی راگەیاندنی گشتیی فیستیڤاڵی نێودەوڵەتی فیلمی "ئامێد"، کاتژمێر ھەشتی دوێشەو ٤ی تەشرینی دووەم / نۆڤەمبەری ٢٠١٢ ڕێوڕەسمی کۆتایی یەکەمین خولی فیستیڤاڵی نێودەوڵەتی فیلمی "ئامێد" بە ئامادەبوونی "سری سورەیا ئوندەر" سینەماکار و پەرلەمانتاری کورد، "ئیرۆل باڵچی" سەرۆکی کۆمەڵەی سینەمای رۆژھەڵاتی ناڤین، "موحەڕەم جەبە" (مەم میرخان) راوێژکاری سەرۆکی دایرەی چاندی و ھەڵبەستڤان و وێژەساز، "ئیلھام باقر" ئەندامی کۆمەڵەی سینەمای رۆژھەڵاتی ناڤین و ئاکادمیسییەنی جگەرخوێن، "ئەدیپ پاشا" سەرۆکی کۆنگرەی جڤاتا دیمۆکراتێک (KJD)، ئەندامانی لێژنەی دادوەری بەشە جۆراوجۆرەکانی فیستیڤاڵ، سینەماکارانی کوردی ئامادەبوو لە سەرتاسەری جیھان و ھۆگرانی ھونەری سینەما لە ھۆڵی سەرەکی ناوەندی چاندی جگەرخوێن لە شاری ئامێد لە باکووری کوردستان بەڕێوەچوو.\nئەندامانی لێژنەی دادوەری بەشی فیلمی یەکەمین خولی فیستیڤاڵی نێودەوڵەتی فیلمی "ئامێد" کە بریتی بوون لە: میکائیل ئەسڵان، ئایش پۆلات، یوکسێل یاووز، ڕووگەش کریجی و مستەفا گوندوگدۆ و ھەروەھا ئەندامانی لێژنەی دادوەری بەشی سیناریۆی ئەم فیستیڤاڵە کە بریتی بوون لە: ئەحمەد حوسەینی، مزگین بینگول، دێنز گوندۆز، ئیلھام باقر و ئیرۆل باڵچی، دەنگەکانی خۆیان لە بەشە جۆراوجۆرەکانی ئەم فیستیڤاڵە بەم شێوەیە راگەیاند:\nبەشی کورتە فیلم:\nـ کورتە فیلمی "مەملەکەتی پاڵەوانەکان" لە دەرھێنانی سەھیم عومەر خەلیفە.\nـ کورتە فیلمی "پیادەڕێی" لە دەرھێنانی بێریڤان بنویسە.\nـ کورتە فیلمی "توروسی جانەوەری" لە دەرھێنانی فیرات یاووز.\nبەشی فیلمی دیکۆمێنتاری: ڕ\nـ فیلمی "من ڕاستی نویساند" لە دەرھێنانی ئێرسین چلیک.\nـ فیلمی "ئەز فریام تۆ ما لە چیە" لە دەرھێنانی مزگین موژدە ئەرسەلان.\nـ سیناریۆی فیلمی "مزگین" لە نووسینی عومەر لوێنتۆگلۆ.\nسیناریۆی فیلمی "ئۆھار" لە نووسینی تەیموور ئۆدیکی.\nبەشی باشترین سیناریۆی فیلمی سینەمایی:\nـ سیناریۆی فیلمی سینەمایی "مێش" لە نووسینی سێلامۆ.\nبەشی باشترین فیلمی سینەمایی:\nـ فیلمی سینەمایی "لەوێ" لە دەرھێنانی ھاجۆ چەکۆ.\nـ فیلمی سینەمایی "کیریک میدیلەر" لە دەرھێنانی سەیفەتین توکماک.\nجێی ئاماژەپێدانە لە رۆژانی بەڕێوەچوونی یەکەمین خولی فیستیڤاڵی نێودەوڵەتی فیلمی "ئامێد" کۆمەڵێک فیلمی کوردی و بیانی لە ھۆڵەکانی سەرەکی، سینەما ئەورووپا، سینەما ھاڵ و پارپۆس ھاڵی ناوەندی جگەرخوێن و ھەروەھا ناوەندی کەلتووری دیجلە و فوراتی شاری ئامێد و چەندین گوندی سەر بە شاری ئامێد نمایشکران، کە بریتین لە:\nـ رۆژی یەکەم: ٢٩ی تەشرینی یەکەم/ ئۆکتۆبر:\nکاتژمێر ١ی نیوەڕۆ لە سینەما ھاڵی جگەرخوێن:\nکورتە فیلمی "پۆنکت مانێن" لە دەرھێنانی فوئاد ئارام بە ماوەی ٢٣ خولەک، کورتە فیلمی "ئەمشەو کاتێکی باش بۆ مردن نییە" لە دەرھێنانی عەلی ئەسغەری بە ماوەی ٤ خولەک و ١٥ چرکە، کورتە فیلمی "لادێ" لە دەرھێنانی تامتا گابریچیدزێ بە ماوەی ٥٩ چرکە، کورتە فیلمی "پاسکڵ" لە دەرھێنانی رزگار حوسێن بە ماوەی ١٧ خولەک و کورتە فیلمی "وێستگەی تەلەفوون" لە دەرھێنانی بێرڤان بنویسە بە ماوەی ١٦ خولەک.\nکاتژمێر ٣ی دوانیوەڕۆ لە پارپۆس ھاڵی جگەرخوێن:\nکورتە فیلمی دیکۆمێنتی "سینەما عاموود" سەبارت بە سووتانی سینەمای شاری عاموود لە رۆژئاوای کوردستان کە تیایدا ٢٨٣ زارۆک مردن.\nکاتژمێر ٣ی دوانیوەڕۆ لە ھۆڵی سینەما ئەورووپای ناوەندی جگەرخوێن:\nکورتە فیلمی "ئیشکناجی گوردۆک" لە دەرھێنانی ھاوبەشی زەیناڵ کۆچ و چێنک جینک ئۆرتۆلوو بە ماوەی ٣٤ خولەک.\nکاتژمێر ٥ی ئێوارێ لە ھۆڵی سینەما ئەورووپای ناوەندی جگەرخوێن:\nفیلمی "ئیشکناجی گوردۆک" لە دەرھێنانی بینگول ئیلماس بە ماوەی ٥٦ خولەک.\nکاتژمێر ٤ی دوانیوەڕۆ لە ناوەندی کەلتووری دیجلە و فورات:\nفیلمی "دایە دیبێ ئاشتی" لە دەرھێنانی عەزیز چاپکورت بە ماوەی ٤٧ خولەک.\nـ رۆژی دووەم: ٣٠ی تەشرینی یەکەم/ ئۆکتۆبر:\nکاتژمێر ٣ی دوانیوەڕۆ لە ھۆڵی سەرەکی ناوەندی جگەرخوێن:\nفیلمی سینەمایی "مێش" لە دەرھێنانی شیار عەبدی بە ماوەی ٩٠ خولەک لە بەشی پێشبڕکێی فیستیڤاڵ.\nکاتژمێر ٥ی ئێوارێ: کورتە فیلمی دیکۆمێنتی "ئاوازێن ئاخێ" لە دەرھێنانی رێکێش شەھباز بە ماوەی ٢٥ خولەک لە بەشی پێشبڕکێی فیستیڤاڵ.\nکاتژمێر ٣٠/٧ی شەو: فیلمی سینەمایی "بەندیر" لە دەرھێنانی مورات سێرجان سوباشی بە ماوەی ٨٥ خولەک لە بەشی پێشبڕکێی فیستیڤاڵ.\nکاتژمێر ٣ی دوانیوەڕۆ لە سینەما ھاڵی جگەرخوێن:\nکورتە فیلمی "مەوتا و زمان" بە ماوەی ١٥ خولەک، کورتە فیلمی "پێلیستۆک" لە دەرھێنانی ئێرسین چێلیک بە ماوەی ١٨ خولەک و ٤٥ چرکە، کورتە فیلمی "کیدا" لە دەرھێنانی ئۆزگۆر دێمیرجی بە ماوەی ٩ خولەک و ٣٠ چرکە، کورتە فیلمی "جامداکی سیس" بە ماوەی ٢٠ خولەک، کورتە فیلمی "١٩٨٢" لە دەرھێنانی ئیلدرای ئیلدریم بە ماوەی ٧ خولەک و ٣٠ چرکە و کورتە فیلمی "بێدەنگی" لە دەرھێنانی عەزیز چاپکورت بە ماوەی ١٣ خولەک.\nکاتژمێر ٤ی دوانیوەڕۆ لە پارپۆس ھاڵی جگەرخوێن:\nفیلمی "بێدیا نین ئیزێندێ" لە دەرھێنانی قودرەت گونێش بە ماوەی ٦٣ خولەک.\nکاتژمێر ٦ی ئێوارێ: فیلمی "رێنجیدە ئدیلین کادینلار" لە دەرھێنانی قودرەت گونێش بە ماوەی ٧٨ خولەک.\nفیلمی "بەھەشتی بەڕێز: ئەنویر مایی" لە دەرھێنانی شینوار کەماڵ بە ماوەی ٤٣ خولەک.\nکورتە فیلمی "تارا" لە دەرھێنانی فەرھاد عیوازی بە ماوەی ٢٠ خولەک.\nکاتژمێر ٥ی ئێوارێ: فیلمی "یووا" لە دەرھێنانی ئەبووبەکر چێتین کایا بە ماوەی ٥٢ خولەک.\nکاتژمێر ٧ی شەو: فیلمی سینەمایی "گێلێجیک ئۆزۆن سورێر" لە دەرھێنانی ئوزجان ئاڵپێر بە ماوەی ١٠٨ خولەک.\nـ رۆژی سێیەم: ٣١ی تەشرینی یەکەم/ ئۆکتۆبر:\nکاتژمێر ١ی نیوەڕۆ لە ھۆڵی سەرەکی ناوەندی جگەرخوێن:\nکورتە فیلمی "وڵاتی پاڵەوانەکان" لە دەرھێنانی سەھیم عومەر خەلیفە بە ماوەی ١٨ خولەک و ٤٤ چرکە لە بەشی پێشبڕکێی فیستیڤاڵ، کورتە فیلمی "خودیکا ڕەش" لە دەرھێنانی کامەران بەیتاسی بە ماوەی ٨ خولەک لە بەشی پێشبڕکێی فیستیڤاڵ و کورتە فیلمی "یەک دیمەن" لە دەرھێنانی ھاوڕێی بەھجەت بە ماوەی ٨ خولەک لە بەشی پێشبڕکێی فیستیڤاڵ.\nفیلمی دیکۆمێنتی "ھەڵەبجە" لە دەرھێنانی ئەکرەم ھیدۆ بە ماوەی ٧٢ خولەک لە بەشی پێشبڕکێی فیستیڤاڵ.\nکاتژمێر ٥ی ئێوارێ لە ھۆڵی سەرەکی ناوەندی جگەرخوێن:\nفیلمی دیکۆمێنتی "ماسیوانێن بێژییە" لە دەرھێنانی محەمەد گۆزوتوک بە ماوەی ٥٨ خولەک لە بەشی پێشبڕکێی فیستیڤاڵ.\nکاتژمێر ٧ی شەو لە ھۆڵی سەرەکی ناوەندی جگەرخوێن:\nفیلمی سینەمایی "دە چرکە" لە دەرھێنانی محەمەد بە ماوەی ٥٨ خولەک لە بەشی پێشبڕکێی فیستیڤاڵ.\nکاتژمێر ٢ی دوانیوەڕۆ لە پارپۆس ھاڵی جگەرخوێن:\nکورتە فیلمی "ھەجبیر کارانلیک ئانتوراماز" لە دەرھێنانی محەمەد بە ماوەی ١٠ خولەک.\nکاتژمێر ٦ی ئێوارێ لە پارپۆس ھاڵی جگەرخوێن:\nفیلمی "ئەز کوردم" لە دەرھێنانی ئانتۆنیۆ لۆرێنت و نیکۆلاس بێرتراند بە ماوەی ٥٨ خولەک.\nکورتە فیلمی "دز" لە دەرھێنانی ئیبراھیم یۆلدرم بە ماوەی ١٣ خولەک و ٤٩ چرکە، کورتە فیلمی "دە ناو تاریکیدا" لە دەرھێنانی رەمەزان قزلئیرماک بە ماوەی ٥ خولەک و ٥١ چرکە، کورتە فیلمی "تەنیا یەکجار" لە دەرھێنانی ئەوراز کورکی بە ماوەی ١٥ خولەک و ٤٠ چرکە و کورتە فیلمی "ژین و ژن" لە دەرھێنانی قودرەتین جەبە بە ماوەی ١٢ خولەک و ٢٦ چرکە.\nکاتژمێر٤ی دوانیوەڕۆ لە سینەما ھاڵی جگەرخوێن:\nفیلمی سینەمایی "یەراڵیتی" لە دەرھێنانی زەکی دەمیرقوبوز بە ماوەی ١٠٧ خولەک.\nکورتە فیلمی "جل و بەرگی موکوریان" لە دەرھێنانی شیلان سەعدی بە ماوەی ٢٠ خولەک.\nکورتە فیلمی "دەفتەر" بە ماوەی ١٤ خولەک.\nکورتە فیلمی "ھەلە" لە دەرھێنانی وەیسەل ئاکشاھین بە ماوەی ٢٠ خولەک.\nکاتژمێر ٣٠/٧ی شەو لە ھۆڵی سینەما ئەورووپای ناوەندی جگەرخوێن:\nفیلمی سینەمایی "پرێس" لە دەرھێنانی سەدات یەلماز بە ماوەی ١٠٠ خولەک.\nـ رۆژی چوارەم: ١ی تەشرینی دووەم / نۆڤەمبەر:\nکورتە فیلمی "پیادەڕێی" لە دەرھێنانی بێریڤان بنەوشە بە ماوەی ٧ خولەک و ١٧ چرکە لە بەشی پێشبڕکێی فیستیڤاڵ و کورتە فیلمی "عەلی ئەتا بەک" لە دەرھێنانی ئۆرھان ئینجە بە ماوەی ١٢ خولەک لە بەشی پێشبڕکێی فیستیڤاڵ.\nفیلمی "ئانلات بەنا" لە دەرھێنانی محەمەد ساعیدتونچ و ئوبراش سەلمان بە ماوەی ٥٠ خولەک لە بەشی پێشبڕکێی فیستیڤاڵ.\nفیلمی "من فڕیم و تۆ لە جێی خۆت ماوی" لە دەرھێنانی مزگین موژدە ئەسڵان بە ماوەی ٨٠ خولەک لە بەشی پێشبڕکێی فیستیڤاڵ.\nکاتژمێر ٣٠/٧ی شەو لە ھۆڵی سەرەکی ناوەندی جگەرخوێن:\nفیلمی "لێرە" لە دەرھێنانی حەجۆ چەکۆ بە ماوەی ٧٢ خولەک لە بەشی پێشبڕکێی فیستیڤاڵ.\nکاتژمێر ٢ی نیوەڕۆ لە پارپۆس ھاڵی جگەرخوێن:\nفیلمی دیکۆمێنتاری "٧٧ ستێپس" لە دەرھێنانی ئیبتیسام ماراعانا بە ماوەی ٥٦ خولەک.\nفیلمی "وڵاتی ئافرەتان" لە دەرھێنانی دەحنا عەبدوڵڕەحمە بە ماوەی ٤٥ خولەک.\nفیلمی سینەمایی "کوێستانی قەندیل" لە دەرھێنانی تەھا کەریمی بە ماوەی ٩٠ خولەک.\nکاتژمێر١ی نیوەڕۆ لە ھۆڵی سینەما ئەورووپای ناوەندی جگەرخوێن:\nکورتە فیلمی "شیلھۆتە" لە دەرھێنانی کامەران بەیتاسی بە ماوەی ٩ خولەک، کورتە فیلمی "بەرک" لە دەرھێنانی عومەر چەکان بە ماوەی ١٧ خولەک و ٢٥ چرکە، کورتە فیلمی "مەلی بێ ماڵ" لە دەرھێنانی ئینگین چێتین کایا بە ماوەی ١١ خولەک، کورتە فیلمی "گێرایش" لە دەرھێنانی چێتین بلسکین بە ماوەی ١٥ خولەک و ٥٨ چرکە و کورتە فیلمی "ئەسمەر چکۆکلار" لە دەرھێنانی عەبدوڵلڵا مەمیش بە ماوەی ١٠ خولەک و ٢٧ چرکە.\nکورتە فیلمی "رێزۆنسێ" لە دەرھێنانی پیران بایدەمیر بە ماوەی ٢٢ خولەک.\nکورتە فیلمی "ئیرۆ دۆیە" بە ماوەی ٢٣ خولەک.\nکاتژمێر ٥ی ئێوارێ لە سینەما ھاڵی جگەرخوێن:\nفیلمی سینەمایی "مەملەکەتی موسەلەسی" لە دەرھێنانی عیسا یەلدیز بە ماوەی ١٠٥ خولەک.\nکاتژمێر ٧ی شەو لە سینەما ھاڵی جگەرخوێن:\nفیلمی سینەمایی "گوزەل گونلەر گورجێگیز" لە دەرھێنانی حەسەن تولگە پۆلات بە ماوەی ١١٢ خولەک.\nکاتژمێر ٧ی شەو لە گوندی مەزریک:\nفیلمی سینەمایی "مێش" لە دەرھێنانی شیار عەبدی بە ماوەی ٩٠ خولەک.\nـ رۆژی پێنجەم: ٢ی تەشرینی دووەم / نۆڤەمبەر:\nکورتە فیلمی "بێ بەرسیڤ" لە دەرھێنانی حوسێن حەسەن بە ماوەی ١٨ خولەک لە بەشی پێشبڕکێی فیستیڤاڵ، کورتە فیلمی "تۆرۆس جانەوەری" لە دەرھێنانی فیرات یاووز بە ماوەی ٨ خولەک و ٤٠ چرکە لە بەشی پێشبڕکێی فیستیڤاڵ و کورتە فیلمی "قیسم" لە دەرھێنانی ئایھان سەریگول بە ماوەی ٧ خولەک و ١٥ چرکە لە بەشی پێشبڕکێی فیستیڤاڵ.\nفیلمی "بێکلیمەک" لە دەرھێنانی بلێنت ئۆزتورک بە ماوەی ٥١ خولەک لە بەشی پێشبڕکێی فیستیڤاڵ.\nکاتژمێر ٥ی ئێوارێ لە ھۆڵی سەرەکی ناوەندی جگەرخوێن سێمینارێک بە ناونیشانی "سینەمای ئالتێرناتیڤ" بە ئامادەبوونی کۆمەڵێک سینەماکار و کارناسی بواری سینەما بەڕێوەچوو.\nفیلمی "دوشومدێکی ئودورتما" لە دەرھێنانی گولشون سەریگلوو ئیلکینۆن بە ماوەی ٥٨ خولەک.\nکورتە فیلمی "لۆرینا کێون میرێ" لە دەرھێنانی بە ماوەی ١٧ خولەک و ٤٨ چرکە لە بەشی پێشبڕکێی فیستیڤاڵ و کورتە فیلمی "کۆڵانێک لە پشت " لە دەرھێنانی شیلان سەعدی بە ماوەی ١٢ خولەک لە بەشی پێشبڕکێی فیستیڤاڵ.\nکورتە فیلمی "یەنجیک گۆنۆندێن بیر مانزەرە" لە دەرھێنانی ئای بەیار بە ماوەی ١٣ خولەک و ٥١ چرکە و فیلمی "من و تۆ" لە دەرھێنانی ساڵح چێلیک بە ماوەی ٤٥ خولەک.\nکورتە فیلمی "دیسا ژئاشتی" لە دەرھێنانی ئاسمین بایرام بە ماوەی ٢٩ خولەک.\nکاتژمێر ٣ی دوانیوەۆ لە سینەما ھاڵی جگەرخوێن:\nکورتە فیلمی "سەیدەوان" بە ماوەی ٢٨ خولەک.\nکورتە فیلمی "ھاوار" لە دەرھێنانی یەڵماز گونای بە ماوەی ٩٠ خولەک.\nکاتژمێر ٣٠/٧ی ئەو لە سینەما ھاڵی جگەرخوێن:\nفیلمی سینەمایی "ئەستەنبووڵ من لە یاد مەکە" بە ماوەی ١١٨ خولەک.\nـ رۆژی شەشەم: ٣ی تەشرینی دووەم / نۆڤەمبەر:\nفیلمی سینەمایی "کیریک میدیالەر" لە دەرھێنانی سەیفەدین توکمۆک بە ماوەی ٩٣ خولەک لە بەشی\nفیلمی "من راستی نویساند دەفتەرا لەجێیە" لە دەرھێنانی بە ماوەی ٤١ خولەک لە بەشی پێشبڕکێی فیستیڤاڵ.\nفیلمی "ئارمیلێرین دۆنۆسۆ" لە دەرھێنانی ئانجا ریب بە ماوەی ٦٠ خولەک.\nفیلمی سینەمایی "شاژن تاجی نییە" لە دەرھێنانی تومێر ھێمان بە ماوەی ٨٥ خولەک.\nفیلمی "بێ وەتەن: کوردراک" لە دەرھێنانی ھادی سوومەر و فیرات یازەر بە ماوەی ٤٤ خولەک.\nکورتە فیلمی "شەیتان" لە دەرھێنانی یەڵماز گونای.\nفیلمی سینەمایی "بیرئایلاک ئادەم" لە دەرھێنانی فیرات چەگری بیاز بە ماوەی ٨٥ خولەک.\nکاتژمێر ٣٠/٧ی شەو لە سینەما ھاڵی جگەرخوێن:\nفیلمی سینەمایی "ئۆلۆ بۆلگدێن فیشیتلەر " لە دەرھێنانی ئۆزگور شەیبن بە ماوەی ٨٦ خولەک.\nـ رۆژی حەوتەم: ٤ی تەشرینی دووەم / نۆڤەمبەر:\nکورتە فیلمی "ئێوارێ حەلەزوونی" لە دەرھێنانی ئازاد محەمەدی بە ماوەی ١٨ خولەک و ٣٢ چرکە، کورتە فیلمی "دیوار" لە دەرھێنانی تەحسین فایق، کورتە فیلمی "دەنگە نەبیسراوەکان" لە دەرھێنانی فەرزین کەریم بە ماوەی ١٤ خولەک و ٣٠ چرکە، کورتە فیلمی "مرۆڤەکان" لە دەرھێنانی ماشەڵڵا محەمەدی بە ماوەی ٣ خولەک، کورتە فیلمی "بریشک" لە دەرھێنانی سەربەست رەزا گەرمیانی بە ماوەی ١١ خولەک و کورتە فیلمی "جووخە" لە دەرھێنانی ئازاد محەمەدی.\nھەروەھا لە تەنیشت بەرنامەکانی رۆژانەی ئەم فیستیڤاڵەدا چەندین سیمینارێ پسپۆڕانە بە بەشداری دەرھێنەران، سینەماکاران و شارەزایانی بواری سینەما بەڕێوچوو و لە دوای نمایشی ھەر فیلمێکی سینەمایی کۆڕی ڕخنە و ھەڵسەنگاندن بە ئامادەبوونی دەرھێنەری فیلمەکە بەڕێوەدەچوو کە بە وردی وڵامی پرسیاری بینەرانی دەدایەوە.\nیەکەمین خولی فیستیڤاڵی نێودەوڵەتی فیلمی "ئامێد" بە نمایشی کۆمەڵێک فیلم لە دەرھێنانی سینەماکارانی کورد و بیانی لە چەندین بەشی پێشبڕکێی و دەرەوەی پێشبڕکێی لە رۆژانی ٢٩ی تەشرینی یەکەم/ ئۆکتۆبری ٢٠١٢ تاکوو ٤ی تەشرینی دووەم / نۆڤەمبەری ٢٠١٢ لە چەندین شوێنی شاری ئامێد لە باکووری کوردستان بەڕێوەچوو.\nراگەیاندنی گشتیی یەکەمین خولی فیستیڤاڵی نێودەوڵەتی فیلمی "ئامێد"


كۆمپانیاكانی نه‌وت ژینگه‌ی كوردستان تێكده‌ده‌ن | نیقاش\nكۆمپانیاكانی نه‌وت ژینگه‌ی كوردستان تێكده‌ده‌ن\nدۆزینه‌وه‌ی نه‌وتی زیاتر له‌ژێر خاكه‌كه‌ی، ده‌رگای هه‌رێم به‌رووی كۆمپانیاكانی بواری نه‌وتدا ده‌كاته‌وه‌و…\n14.11.2013 | هه‌ولێر\nAn oil refinery in Basra pumps out polluting smoke. The same thing is happening in Iraqi Kurdistan.\nده‌وڵه‌مه‌ندی خاكی هه‌رێمی كوردستان به‌سه‌رچاوه سروشتییه‌كان، بووه‌ته مایه‌ی ئه‌وه‌ی كۆمپانیا فره‌ره‌گه‌زه ئه‌مه‌ریكی‌و روسی‌و نه‌رویژی‌و به‌ریتانی‌و توركییه‌كان له‌هه‌وڵی ئه‌وه‌دا پشكێك له‌ده‌رهێنانی ئه‌و نه‌وته بۆ خۆیان بپچڕن، به‌ڵام چاودێرانی ژینگه‌ی هه‌رێم ئاماژه به‌وه ده‌كه‌ن كه ئه‌و كۆمپانیایانه خێروبێره‌كه‌ی كوردستان بۆ خۆیان ده‌به‌ن‌و پابه‌ند نابن به‌و به‌شه‌ی گرێبه‌سته‌كه‌وه كه تایبه‌ته به‌پاراستنی ژینگه‌ی ناوچه‌كه.\nبه‌پێی بڕگه‌ی 3 له‌مادده‌ی 26 یاسای ژماره 22ی ساڵی 2007ی نه‌وت‌و گازی هه‌رێمی كوردستان، ده‌بێت وه‌زاره‌تی سامانه سروشتییه‌كان كۆمپانیا نه‌وتییه‌كان پابه‌ند بكات به‌پاراستنی ته‌ندروستی گشتی خه‌ڵك‌و پاراستنی ژینگه‌ی ئه‌و ناوچانه‌ی نه‌وتی لێ به‌رهه‌م ده‌هێنن‌و راهێنانی هاوڵاتیانی كوردستان له‌كۆمپانیاكان تا فێره شاره‌زای بن‌و پێشكه‌شكردنی خزمه‌تگوزاری به‌ناوچه‌كانی به‌رهه‌مهێنانی نه‌وتی، به‌ڵام كۆمپانیاكان تائێستا به‌رێژه‌یه‌كی كه‌م چوونه‌ته ژێرباری ئه‌م به‌نده یاسایانه.\nبه‌پێی راگه‌یاندراوێكی پێشتری وه‌زاره‌تی سامانه سروشتییه‌كان رۆژانه هه‌رێمی كوردستان بڕی 250 هه‌زار به‌رمیل نه‌وت هه‌نارده‌ی ده‌ره‌وه ده‌كات، ئه‌م هه‌نارده‌یه له‌رێگه‌ی ته‌نكه‌ره‌وه ده‌بێت، به‌مه‌ش گه‌ر هه‌ر ته‌نكه‌رێك بڕی 45 هه‌زار لیتر نه‌وت هه‌ڵگرێت، ئه‌وا رۆژانه 5 هه‌زارو 55 ته‌نكه‌ر هاتوچۆ ده‌كه‌ن، كه به‌بڕوای شاره‌زایان ئه‌مه‌ش ده‌بێته هۆی تێكدانی ژینگه‌ی ده‌نگی كوردستان، ئه‌مه جیا له‌وه‌ی مانگانه چه‌ند ته‌نكه‌رێكی نه‌وت به‌هۆی رووداوی هاتووچۆ نه‌وته‌كه‌ی ده‌رژێته ناو خاكی كشتوكاڵی هه‌رێم كه جیا له تێكدانی ژینگه‌ی ناوچه‌كه رێگاو بانیش تێكده‌دات.\nله‌پاڵ هه‌موو ئه‌مانه‌شدا له‌پرۆسه‌ی ده‌رهێنانی نه‌وت‌و گازدا بڕێكی زۆری گازی ژه‌هراوی ده‌كرێته هه‌وای كوردستانه‌وه.\nوه‌زاره‌تی سامانه سروشتییه‌كان، هه‌رێمی كوردستانی له‌رووی جوگرافییه‌وه نه‌وتی كوردستانی دابه‌شی سه‌ر 57 بلۆكی نه‌وتی كردووه‌و 52 كۆمپانیای بیانی‌و خۆماڵی كاری تێدا ده‌كه‌ن.\nپه‌یامنێری "نیقاش" بۆ وه‌رگرتنی بۆچوونی كۆمپانیا نه‌وتییه‌كان سه‌ردانی چه‌ند كۆمپانیاییه‌كی نه‌وتی بیانی‌و خۆماڵی له‌هه‌ولێر كرد، به‌ڵام به‌بیانووی رێگه پێنه‌دانیان له‌لایه‌ن وه‌زاره‌تی سامانه سروشتییه‌كانه‌وه ئاماده نه‌بوون هیچ زانیارییه‌ك بخه‌نه‌ڕوو.\nبه‌ڵام به‌رێوه‌به‌ری یه‌كێك له‌كۆمپانیا بیانییه‌كان به‌و مه‌رجه‌ی ناوی خۆی‌و كۆمپانیاو وڵاته‌كه‌ی ئاشكرا نه‌كرێت، ئه‌وه‌ی بۆ "نیقاش" خسته‌ڕوو كه ئه‌وان پابه‌ندی یاسای نه‌وت‌و گازو رێنماییه‌كانی وه‌زاره‌تی سامانه سروشتییه‌كان بوون، به‌جۆرێك تائێستا چه‌ندین خزمه‌تگوزاری ته‌ندروستی‌و ژینگه‌یی‌و رێگاو بان‌و دروستكردنی قوتابخانه‌و نه‌خۆشخانه‌یان پێشكه‌شی خه‌ڵكی ئه‌و ناوچانه كردووه كه نه‌وتی لێ به‌رهه‌م ده‌هێنن، به‌ڵام "خۆمان نه‌مانویستوه خه‌ڵك به‌و كارانه‌ی ئێمه بزانێت، لای ئێمه گرنگ ئه‌وه‌یه وه‌زاره‌ت ئاگاداری كاره‌كان بێت‌و ئه‌ركی خۆمان جێبه‌جێی بكه‌ین".\nبه‌رێوه‌به‌ری كۆمپانیا نه‌وتییه‌كه ئه‌وه‌شی نه‌شارده‌وه كه زۆرێك له‌كۆمپانیاكانی نه‌وت پابه‌ندی یاسای نه‌وت‌و گازی هه‌رێم نه‌بوون‌و وه‌زاره‌تی سامانه سروشتییه‌كانیش چاوپۆشی لێكردوون، ده‌شیوت "به‌هۆی ئه‌وه‌ی كاری كۆمپانیا نه‌وتییه‌كان‌و وه‌زاره‌تی سامانه سروشتییه‌كان به‌شێكی زۆری به‌هۆی دۆخی سیاسیه‌وه به‌نهێنی به‌رێوه‌ده‌چن، بۆیه چاوپۆشی له‌و كۆمپانیایانه كراوه كه پابه‌ندنی بڕگه‌و ماده‌كانی یاسای نه‌وت و گاز نابن".\nلای خۆیه‌وه حاكم سه‌مه‌د ئه‌حمه‌د سه‌رۆكی ده‌سته‌ی پاراستن‌و چاككردنی ژینگه‌ی هه‌رێم بۆ "نیقاش" رایگه‌یاند كه ئه‌وان چاودێری هه‌موو كۆمپانیا نه‌وتییه‌كان ده‌كه‌ن به‌مه‌به‌ستی پاراستنی ژینگه‌ی هه‌رێم، بۆ ئه‌وه‌ش چه‌ندین رێنمایان هه‌یه تا كه‌مترین كاریگه‌ری له‌سه‌ر ژینگه دروست بكه‌ن‌و وتیشی "به‌رده‌وام هه‌وڵده‌ده‌ین ئه‌م رێنمایانه به‌سه‌ر كۆمپانیا نه‌وتییه‌كاندا جێبه‌جێی بكه‌ین، به‌ڵام به‌داخه‌وه تائێستا جگه له‌پاڵاوگه‌كانی نه‌وت نه‌مانتوانیوه ئه‌م رێنمایانه به‌سه‌ر هه‌موو كۆمپانیاكانی دۆزینه‌وه‌و ده‌رهێنانی نه‌وت جێبه‌جێ بكه‌ین، له‌به‌ر ئه‌وه‌ی ئه‌م كۆمپانیایانه راسته‌وخۆ په‌یوه‌ستن به‌وه‌زاره‌تی سامانه سورشتییه‌كانه‌وه".\nسه‌رۆكی ده‌سته‌ی پاراستن‌و چاككردنی ژینگه‌ی هه‌رێم هێمای بۆ ئه‌وه‌شكرد كه له‌سه‌ر پابه‌ندنه‌بوون به‌پاراستنی ژینگه چه‌ند پاڵاوگه‌یه‌كی نه‌وتیان سزاداوه، به‌بێ ئه‌وه‌ی ژماره‌ی ئه‌و پاڵاوگانه بخاته‌ڕوو، به‌ڵام هیچ كۆمپانیایه‌كی نه‌وتیان سزا نه‌داوه، ده‌شیوت "نابێت پێشكه‌وتن‌و بونیاتنانی وڵات له‌سه‌ر حسابی ژینگه بێت، بۆیه له‌مه‌ودوا كاری جددی ده‌كه‌ین بۆ پابه‌ندكردنی كۆمپانیا نه‌وتییه‌كان به‌جێبه‌جێكردنی رێنماییه‌كانی پاراستنی ژینگه‌و مه‌رجی قورستریش داده‌نێین له‌وانه‌ش ده‌بێت لوله‌كێشه‌كانیان به‌رزتر بن‌و فلته‌ری پێشكه‌وتووش دابنێن بۆ ئه‌وه‌ی كه‌مترین گازی ژه‌هراوی تێكه‌ڵ به‌هه‌وا بێت". جه‌ختی له‌وه‌شكرده‌وه كه ده‌سته‌كه‌ی ده‌توانێت كۆنترۆڵی كۆمپانیا نه‌وتییه‌كان بكات له‌پاراستنی ژینگه.\nبەپێی ئامارێكی نەخۆشخانەی هیوای تایبەت بەشێرپەنجە لەشاری سلێمانی، لەماوەی ساڵەكانی 2011 تا 2013دا، (75) هاووڵاتی بازیان دووچاری نەخۆشی شێرپەنجە بوون.\nد.دانا عومەر كەریم، پسپۆڕی نەخۆشییەكانی خوێن لەنەخۆشخانەی هیوا له‌سلێمانی، له‌لێدوانێكدا بۆ "نیقاش" ئاماژەی بەوەدا، هۆكاری ژینگەیی لەهەرێمی كوردستاندا وەك فاكته‌ری سەرەكی تووشبوانی نەخۆشی شێرپەنجە دیاریكراوە، وتیشی "ژینگەی ناحیەی بازیان بەهۆی پاڵێوگەو كێڵگەی نەوت‌و كارگەكانی چیمەنتۆوە بەتەواوەتی مەترسیدار بووەو كارگەو پاڵێوگەكان هێندە لەناو ژینگەی ژیانی خەڵكەكەوە نزیكن كە مەترسییەكەی چەندبەرابەر كردووە".\nئه‌وه‌شی خسته‌ڕوو كه تائێستا نەیانتوانیوە زۆر بەوردی لێكۆڵینەوە لەناو خەڵكی بازیاندا بكەین بەهۆی نەبوونی نەخۆشخانەی تایبەت بەشێرپەنجە لەناحیەكەو هاوكات نەبوونی ناوەندی لێكۆڵینەوە لەنەخۆشخانەی هیوا، بەڵام "ئەگەر لێكۆڵینەوەیەكی وا بكرێت ئەنجامەكانی مەترسیدار دەبن".\nپسپۆڕی نەخۆشییەكانی خوێن لەنەخۆشخانەی هیوا ئه‌وه‌شی خسته‌ڕوو دووكەڵی پاڵێوگەو كێڵگە نەوتییەكان ماددەیەك دەردەكەن پێی دەگوترێت (میزۆسیلۆم- Mesothiloma)، كە راستەوخۆ بۆ شێرپەنجەی ناوپۆشی ناوەوەی سی مەترسیدارەو یەكێكیشە لەشێرپەنجە كوشندەكان، وتیشی "به‌هۆی پیسبوونی ژینگه‌و له‌رێی كۆمپانیا نه‌وتییه‌كان‌و كارگه‌و پاڵاوگه‌كانی نه‌وت شێرپەنجەی جگەرو گه‌ده‌و قوڕگ‌و مەمك‌و پەردەی ناوپۆشی سینگ دروست ده‌بێت، له‌ئێستاشدا شێرپه‌نجه‌ی ناوپۆشی سینگ روو له‌زیادبوونه كه راسته‌وخۆ په‌یوه‌سته به‌پیسبوونی ژینگه‌وه".\nهۆشداریشدا له‌وه‌ی گه‌ر كۆمپانیا نه‌وتییه‌كان‌و پاڵاوگه‌كان پابه‌ندنی پاراستنی ژینگه نه‌بن، رێژه‌ی تووشبوون به‌نه‌خۆشی شێرپه‌نجه‌و ره‌بۆو حه‌ساسیه‌ت به‌شێوه‌یه‌كی مه‌ترسیدار روو له‌زیادبوون ده‌كات.\nپه‌یامنێری "نیقاش" بۆ وه‌رگرتنی ڕای وه‌زاره‌تی سامانه سروشتییه‌كان په‌یوه‌ندی به‌چه‌ند به‌رپرس‌و راوێژكارێكی ئه‌و وه‌زاره‌ته‌وه كرد، به‌ڵام به‌بیانووی نه‌بوونی مۆڵه‌تی قسه‌كردن له‌لایه‌ن وه‌زیره‌وه ئاماده نه‌بوون هیچ زانیارییه‌ك بخه‌نه‌ڕوو، خودی وه‌زیریش وه‌ڵامی په‌یوه‌ندییه‌كانی نه‌دایه‌وه.\nله‌دواین هه‌نگاویشدا وه‌زاره‌تی نه‌وتی عێراق رایگه‌یاند له(2014) به‌دواوه ساڵانه (50) ملیار دینار بۆ خزمه‌تی ژینگه له‌پارێزگای كه‌ركوك ته‌رخانده‌كات، بۆ ئه‌وه‌ی پرۆژه‌یه‌كی ژینگه‌ی پێ ئه‌نجام بدرێت، ئه‌و بودجه‌یه له‌بواره‌كانی زیادكردنی ڕووبه‌ری سه‌وزایی‌و پاككردنه‌وه‌ی ناوشاردا ته‌رخان ده‌كرێت، ئه‌وه‌ش وه‌ك قه‌ره‌بوویه‌ك بۆ ئه‌و زیانانه‌ی كه دامه‌زراوه‌كانی نه‌وت به‌ژینگه‌ی كه‌ركوكی ده‌گه‌یه‌نن، ئه‌مه به‌وته‌ی عیماد باقر به‌یاتی به‌رپرسی به‌شی هونه‌ری له‌كۆمپانیای نه‌وتی باكور له‌كه‌ركوك، به‌ڵام تائێستا وه‌زاره‌تی سامانه سروشتییه‌كان هیچ بڕه پاره‌یه‌كی بۆ قه‌ره‌بووكردنه‌وه‌ی تێكدانی ژینگه‌ی هه‌رێم ته‌رخان نه‌كردووه.\nلای خۆشیه‌وه دیاری عه‌لی پسپۆری ژینگه‌یی ئاماژه‌ی به‌وه‌دا كه هه‌موو كۆمپانیا نه‌وتییه‌كان ژینگه‌ی ئاوو خاك‌و هه‌وا تێكده‌ده‌ن، كۆمپانیا نه‌وتییه‌كانیش كاتێك دێنه كوردستان بێ گوێدانه ژینگه‌ی ناوچه‌كه ده‌ست ده‌كه‌ن به‌لێكۆڵینه‌وه‌و گه‌ڕان به‌دوای نه‌وتدا، ئه‌مه‌ش له‌رێگه‌ی ئامێری گه‌وره‌ی كیمیاوییه‌وه، دواتریش له‌رێگه‌ی ئۆیل به‌یزه‌وه بیر هه‌ڵده‌كه‌نن كه ئه‌مه‌ش ژینگه تێكده‌دات، "بۆ نمونه له‌م دوایانه له‌بازیان كۆمپانیایه‌كی نه‌وتی ئه‌وه‌نده‌ی قوڕاو خستبووه ناو بیره‌كه‌وه كه دواتر له‌كانیاوێكه‌وه هاتبووه ده‌ره‌وه، ئه‌مه‌ش ژینگه‌ی كانیه‌كه‌ی تێكدابوو".\nدیاری عه‌لی راشیده‌گه‌یه‌نێت پیسبوونی ژینگه‌ی ئه‌و ناوچانه‌ی به‌هۆی هه‌ڵكه‌ندنی بیری نه‌وته‌وه دروست ده‌بێ تا 100 بۆ 150 ساڵی تر ژینگه‌كه تێكده‌دات‌و كاریگه‌ری خراپی له‌سه‌ر ته‌ندروستی‌و زیادبوونی نه‌خۆشی شێرپه‌نجه دروست ده‌كات، وتیشی "وه‌زاره‌تی سامانه سروشتییه‌كان ته‌نیا ده‌یه‌وێت زۆرترین كۆمپانیای نه‌وتی بهێنێته كوردستان‌و نه‌وتی زیاتر ده‌ربهێنێت، به‌بێ ئه‌وه‌ی گوێ به‌پاراستنی ژینگه بدات، له‌به‌رانبه‌ریشدا ده‌سته‌ی پاراستن و چاككردنی ژینگه ده‌سته‌وه‌ستانه به‌رانبه‌ر تێكدانی ژینگه".\nپێشیوایه تاكه رێگه‌چاره بۆ پاراستنی ژینگه ئه‌وه‌یه له‌رێگه‌ی راگه‌یاندن‌و رێكخراوه‌كانی كۆمه‌ڵگه‌ی مه‌ده‌نییه‌وه فشار بخرێته سه‌ر كۆمپانیاكان تا پابه‌ندنی پاراستنی ژینگه بن، له‌كاتی پابه‌ندنه‌بوونیشان پێویسته له‌دادگای نێوده‌وڵه‌تی داوای یاسایان له‌سه‌ر تۆمار بكرێت.\nپسپۆره‌كه‌ی ژینگه هۆشداریشده‌دات له‌تێكچوونی زۆرتری ژینگه‌ی هه‌رێم به‌ده‌ستی كۆمپانیاكان‌و كارگه‌كان، ده‌شیوت "ئاینده‌ی ژینگه‌ی كوردستان له‌ماوه‌ی 15 تا 20 ساڵی تر به‌ره‌و بارێكی خراپ ده‌ڕواو ئه‌وسا چاككردنی ئه‌سته‌م ده‌بێت".


بەڕێوەبەرایەتی پاسپۆرتی پارێزگای سلێمانی، له‌ڕاگه‌یه‌نراوێکدا ئاگاداری هاووڵاتیان دەکاتەوە کە هێڵەكانی ئینتەرنێت بۆ ماوەی 10 ڕۆژ لە سەرتاسەری عیراق رادەگیرێت، به‌و هۆیەشه‌وه رۆژانە لەکاتی راگرتنی هێڵەکاندا کارەکانی بەڕێوەبەرایەتییەکەش رادەگیرێت.\nلەڕاگەیەنراوه‌که‌دا هاتووە: "وەزارەتی پەیوەندییەكانی حكومەتی عیراق لە بەیاننامەیەكدا ئاماژەی بەوەكردووە كە دامەزراوە حكومییەكان و هاووڵاتیان ئاگادار دەكەینەوە كە هێڵەكانی ئینتەرنێت بەهۆی ئەنجامدانی تاقیكردنەوەكانی خولی سێیەمی هەردوو قۆناغی 3ی ناوەندی و 6ی ئامادەیی لە سەرتاسەری عیراق رادەگیرێت".\nئه‌وه‌شخراوه‌ته‌ڕوو کە بۆ ماوەی 10 رۆژ لە دوێنێوه 14-10-2018 تا 24-10-2018 و رۆژانە لە كاتژمێر 11ی پێشنیوەڕۆ تا كاتژمێر 1ی نیوەڕۆ هێڵەكانی ئینتەرنێت رادەگیرێن.\nبەڕێوەبەرایەتی پاسپۆرتی پارێزگای سلێمانی، ئاگاداری هاووڵاتیانیش دەکاتەوە کە راگرتنی هێڵەکانی ئینتەرنێت بۆ ماوەیەکی کاتییە، بەڵام ئەمەش دەبێتە هۆی راگرتنی کاروباری پێدانەوە و دەرهێنان و نوێکردنەوەی پاسپۆرت لەو چەند کاتژمێرەدا.


كورد و میسر و (سیسی) – Knwe.org\nسەرەکی » وتار » گۆران فه‌تحی » كورد و میسر و (سیسی)\nكورد و میسر و (سیسی)\nوته‌كانی سه‌رۆكی میسر عه‌بدولره‌حمان سیسی، كه له‌وڵامی كچێكی گه‌نجی كورد هات، له‌دانیشتنێكی به‌رفراواندا له‌میسر، كه تێیدا ووتی «ده‌وڵه‌تی كوردی و خاكی كوردستان بۆ سه‌ر چوار وڵات دابه‌شكراوه كه ئه‌وانیش ئێران و عیراق و توركیا و سوریا»، هه‌روه‌ها جه‌ختكردنه‌وه‌ی له‌وه‌ی هه‌رچه‌ند كورد وه‌كو میلله‌ت سه‌ركوت كراوه، به‌ڵام زمان و عادات و كه‌لتوری وه‌ك نه‌ته‌وه ماوه‌ته‌وه‌و ده‌مێنێته‌وه، ته‌نها شت كه له‌ده‌ست كورد چووه سه‌رچاوه‌كانی نێو خاكه‌كه‌یه‌تی، ئه‌مه‌ش ده‌رخه‌ری ئه‌و په‌یوه‌ندییه باشه‌یه كه كورد له‌مێژوودا له گه‌ڵ میلله‌تی میسردا هه‌یبووه.\nهه‌ر له‌دانیشتنه‌كه‌دا سه‌رۆكی میسر رایگه‌یاند، هیچ كه‌س ناتوانێت ناسنامه‌ی كورد بسرێته‌وه، روونیشیكرده‌وه كه میلله‌تی كورد له‌نه‌هامه‌تی گه‌وره‌دا ژیاوه به‌درێژایی شه‌ست ساڵی رابردوو.\nئه‌و په‌یوه‌ندییه‌ی كورد كه له‌گه‌ڵ میسردا هه‌یبووه وه‌كو خاك و میلله‌ت، وایكرد كه من یه‌كه‌م بابه‌ت و لێكۆڵینه‌وه‌م به‌زمانی كوردی له‌ساڵی 1998 و له‌رۆژنامه‌ی كوردستانی نوێ له‌سه‌ر ئه‌و په‌یوه‌ندییه قووڵه‌ی كورد له‌گه‌ڵ ئه‌و وڵات و میلله‌ته‌دا بێت.\nبۆ زانیاریش كورد چه‌ندین حوكمڕان و سه‌ركرده‌و هه‌روه‌ها چه‌ندین رۆشنبیری له‌بواره جیاجیاكاندا پێشكه‌ش به‌و وڵاته كردووه‌و به‌ناوی ئه‌و وڵاته‌وه به‌رهه‌م و كاره‌كانیان ئه‌نجامداوه، ئه‌گه‌ر ئێمه ته‌نها باس له حوكمڕأنی كورد له‌و وڵاته بكه‌ین ئه‌وه ده‌توانین ناوی (ئیبن سالار) بێنین كه له‌سه‌رده‌می فاتیمیه‌كاندا وه‌زیری ئه‌و ده‌وڵه‌ته بووه و حوكمڕانی موتڵه‌ق بووه و نازناویشی عادل بووه له‌به‌ر دادپه‌روه‌ری، دوای ئه‌ویش سه‌لاحه‌دین و ده‌وڵه‌تی ئه‌یوبیان دێت كه حوكمڕانی میسر و شام و یه‌مه‌ن و زۆرێك وڵاتی ناوچه‌كه‌یان كردوو میسریان كرد به‌ناوه‌ندی ده‌سه‌ڵاته‌كه‌یان، ئه‌میش به‌دادپه‌روه‌ری نه‌ك بووه جێ شانازی وڵاتانی ئیسلامی ئه‌وكات، به‌ڵكو وه‌كو مێژوو باسی ده‌كات دادپه‌روه‌رییه‌كه‌ی وایكردبوو قیبتیه‌كانی میسر كه به‌ئاین مه‌سیحین وێنه‌كانی له‌شوێنه ئاینیه پیرۆزه‌كانیان دابنێن، ئه‌گه‌ر باس بێته سه‌ر ده‌وڵه‌تی عه‌له‌ویش له‌مێسر كه محه‌مه‌د عه‌لی پاشا (دیار به‌كری) دایمه‌زراند ئه‌وا ئه‌ویش و نه‌وه‌كانیان توانیان له‌كاتی حوكمرانیان بۆ ئه‌و وڵاته میسر پێش بخه‌ن له‌هه‌موو روویه‌كه‌وه به‌سه‌ربازی و زانستیشه‌وه، كه ئه‌وه‌ش وایكرد سه‌رده‌می بووژانه‌وه (رینیسانس) له‌وڵاتی میسره‌وه به‌جیهانی عه‌ره‌بیدا بڵاوبێته‌وه.\nئه‌م وڵاته چه‌ندین زانا و رۆشنبیرو ئه‌دیب و نووسه‌ری كوردی دیاریشی تێدا هه‌ڵكه‌وت، ئه‌گه‌ر كۆنه‌كان باس بكه‌ین ئه‌وا ئیبن حاجب و ئیبن سه‌لاح و چه‌ندانی تر ناویان ده‌دره‌وشێته‌وه، له‌سه‌رده‌می بووژانه‌وه‌ش ئه‌وا ناوی بنه‌ماڵه‌ی ته‌یموری و میری شاعیران ئه‌حمه‌د شه‌وقی و داكۆكێكار له‌مافی ئافره‌ت قاسم ئه‌مین و هه‌روه‌ها ئیمام محه‌مه‌د عه‌بده عه‌باس مه‌حمود عه‌قاد و عه‌بدولباسیت عه‌بدولسه‌مه‌دی قورئان خوێن و له‌بواری سینه‌ما ئه‌حمه‌د به‌درخان و عه‌لی به‌درخان و له‌شێوه‌كاری محه‌مه‌د سه‌یف وانلی و ده‌یان ناوی تر هه‌ن، كه ده‌رخه‌ری ئه‌وه‌ن كورد به‌رده‌وام له‌گه‌ڵ ئه‌و خاك و میلله‌ته‌دا په‌یوه‌ندی هه‌بووه به‌جۆرێك زۆرێكیان له‌ناو كۆمه‌ڵگه‌ی میسریدا تواونه‌ته‌وه.\nهه‌ر له‌و وڵاته‌شداو له‌سه‌رده‌می ده‌وڵه‌تی فاتیمیه‌وه، له مزگه‌وتی ئه‌زهه‌ر رواقێكی تایبه‌ت بۆ كورد ته‌رخان كرابوو، تا ئێستاش ئه‌و رواقه هه‌ر ماوه‌و خوێندكاری كورد تێیدا ده‌خوێنن، نابێت ئه‌وه‌شمان له‌بیر چێت كه میسر ده‌رگای واڵا كردبوو بۆ خه‌باتكارانی دژ به‌ده‌وڵه‌تی عوسمانی و له‌هه‌موو نه‌ته‌وه‌كانی سه‌ر به‌و ده‌وڵه‌ته‌و له‌نێو ئه‌وانیشدا بۆ خه‌باتگێرانی كورد، كه یه‌ك له‌وان میقداد میدحه‌ت به‌درخان توانی یه‌كه‌م رۆژنامه‌ی كوردی له‌قاهیره له‌ساڵی 1898دا چاپ و بڵاوبكاته‌وه.\nسه‌باره‌ت به سه‌رده‌می نوێی میسریش دوای كوده‌تای ئه‌فسه‌ره ئازاده‌كان به‌سه‌رۆكایه‌تی جه‌مال عه‌بدولناسر، به‌سه‌ر بنه‌ماڵه‌ی خدێوی میسر، ئه‌وه بۆچوون و په‌یوه‌ندی باشی ئه‌و وڵاته به‌سه‌ركرده‌كانیشه‌وه به‌رامبه‌ر كورد وه‌ك خۆی به‌باشی مایه‌وه، هه‌ر ئه‌وه‌ش به‌سه بڵێین دوان له‌ئه‌فه‌سه‌ره باڵاكانی كوده‌تاكه كوردبوون كه ئه‌وانیش زه‌كه‌ریا محێدین و خالید محێدین بوون، زه‌كه‌ریا ساڵانێكی زۆر وه‌زیری ناوخۆی سه‌رده‌می ناسربوو، هه‌ر له‌سه‌رده‌می عه‌بدولناسردا رێگه‌درا یه‌كه‌م رادیۆی كوردی له‌شاری قاهیره دابمه‌زرێت ساڵی 1957 و ئه‌مه چ جای رێگه‌دان به‌سیاسی و سه‌ركرده‌كانی كورد بۆ سه‌ردانیكردنی ئه‌و وڵاته و مانه‌وه تێیدا، له‌پاڵ سه‌ردانیكردنی وه‌فدی سیاسی كورد بۆ میسر كه یه‌ك له‌وانه وه‌فدی پارتی دیموكراتی كوردستانی عیراق بوو، بۆ لای عه‌بدولناسر كه مام جه‌لال و ئیبراهیم ئه‌حمه‌دی تێدا بوو.\nدوای ناسریش په‌یوه‌ندی ئه‌نوه‌ر سادات به‌هه‌مان شێوه به‌باشی مایه‌وه له‌گه‌ڵ كورددا و سه‌رۆكی ئه‌و وڵاته تا كوژرانیشی په‌یوه‌ندی له‌گه‌ڵ عیراقدا خراپ بوو به‌تایبه‌ت له‌كاتی ده‌سه‌ڵاتی سه‌دام حوسێنی دیكتاتۆر.\nله‌به‌ر ئه‌مانه، ئه‌و هه‌ڵوێسته جوانه‌ی سه‌رۆك عه‌بدولره‌حمان سیسی، كه سه‌رۆكی گه‌وره‌ترین وڵاتی عه‌ره‌بیه له سێهه‌م مونته‌دای لاوانی جیهان له‌شه‌رم شێخ، نیشانه‌ی به‌ئه‌مه‌كی و پێزانینی ئه‌و میلله‌ته‌یه به‌رامبه‌ر به‌گه‌لی كورد، كه چه‌ندین حوكمڕان و سه‌ركرده‌ی دادپه‌روه‌ر و رۆشنبیر و زانا و كه‌سانی دیاری پێشكه‌ش به میسر كردووه له‌مێژوودا.\n321 جار بینراوە


ئایا زەواجی (مسیار) لە ڕووی شەرعەوە درووستە.؟\nهەواڵی / 21/6/2020 332 جار بینراوە\nسەرەتا هۆكاری وەڵامدانەوەم بۆ ئەم پرسیارە لەبەر ئەوەیە كە زەواجی مسیار لە وڵاتی خۆیشماندا پەیدا بووە و كەسانێك هەیە لە ئاستی مامۆستای ئایینی و خەلكی تر بە كارێكی باشی دەزانن و هانی ئەنجامدانی دەدەن و ئاسانكاری بۆ دەكەن، بۆیە بە پێویستم زانی حوكمی شەرعی و ئاسەوارەكانی بخەمە ڕوو.\n1- زەواجی مسیار لە كتێبەكانی فیقهدا بەر لە ئەم سەردەمەی خۆمان بەم ناوە باسی نەهاتووە، بەڵام پێناسەكەی بە هەندێ ناوی تری جیاواز هاتووە و حوكمیشی باسكراوە، سەرەتا با بزانین بە دیاریكراوی مەبەست لە ئەو جۆرە هاوسەرگیرییە چیە؟\nزەواجی مسیار، یان مصیاف، یان زەواجی سیاحی، یان زەواجی (النهاریات) بەواتای هاوسەرگیری ڕۆژانە، بریتییە لەوەی كە: پیاوێك هاوسەرگیری لەگەڵ ژنێك دەكات و مەرجی لەگەڵ دەكات كە پەیوەندی هاوسەرگیرییان بە ڕۆژ پێكەوە دەبێت و بەشەوان لە لای نامێنێتەوە، بەڵكو لەلای ژنی یەكەمی دەمێنێتەوە، بە كورتی ئەم جۆرە هاوسەرگیرییە شاردنەوە و ئاشكرانەكردنی مەبەستە لەلای پیاوەكە و ئەگەر ئیعلانیش بكرێت لە بازنەیەكی سنوورداری خزم و هاوڕێی زۆر كەم دا دەبێت و زۆر جار ئافرەتیش لەم جۆرە هاوسەرگیرییەدا لە مافەكانی خۆی وەكو مافی نەفەقە و مانەوەی شەو و دابین كردنی شوێنی نیشتەجێبوون خۆش دەبێت و تەنازولی لێ دەكات.\n2- زەواجی مسیار بەم شێوەی كە ئێستا هەیە بە پێی قسەی توێژەرێك یەكەم جار لە وڵاتی سعودیە سەری هەڵداوە و دواتر لە وڵاتانی تر تەشەنەی كردووە و بە زۆریش ئەو ئافرەتانە پێی ڕازی دەبن كە هەلی شووكردنیان لە كاتی خۆیدا لە دەستچووە، یان لە مێردەكانیان جیا بوونەتەوە یان یان مێردەكانیان مردوون، یان لەبەر هەل و مەرجێكی تایبەت بەو جۆرە زەواجە ڕازی دەبن.\n3- لە هۆكارەكانی درووست بوونی ئەم جۆرە هاوسەرگیریەش، گەورەیی تەمەنی كچ كە پێی دەوترێت قەیرەیی و حاڵەتەكانی جیابوونەوەو بێوەژنی، هەروەها هەندێ ژنیش هەیە بەهۆی ئەوەی مناڵیان هەیە و دەیانەوێت پەروەردەیان بكەن و هاوكات پێویستییان بە پیاوێك دەبێت مەبەستی چاودێری و پاراستنیان ئەم جۆرە زەواجە گونجاوە بۆیان، جگە لەو هۆكارانەش مەسەلەی گرانی مەسرەف و تێچووی ژنهێنان و بە نامۆ تەماشاكردنی كۆمەڵگا بۆ كەسێك كە ژنی دووەم وسێیەم بهێنیت و هۆكاری تریشی لە پشتەوە هەیە..\n4- شەرعناسە كۆنەكان وا دیارە باسی حوكمی زەواجی (مسیار) یان لە ژێر ناوی زەواجی نەهاریات دا كردووە، چونكە پیاو لە گرێبەستی هاوسەرگیریدا ئەوە بە مەرج دەگرێت كە بەڕۆژ بچێتە لای هاوسەرەكەی نەك بە شەو، بۆ ئەوەی بەشەو لای هاوسەری یەكەمی بێت و پێی نەزانێت، بە گشتی ئەم هاوسەرگیرییە هاوسەرگیرییەكە بەڕواڵەت مەرجە شەرعییەكانی لە خۆ گرتووە، بۆیە سەرەڕای ئەوەی زۆرێك لە زانایانی ئەم سەردەمە مسیاریان بە زەواجێكی شەرعی زانیوە لەبەر هەبوونی مەرجەكانی هاوسەرگیری، بەڵام هاوكات حەزیان لی نەكردوە و بە مەكروهیان زانیوە.\n5- ئەم زەواجە بەوە لە جۆرەكانی تر لە هاوسەرگیری جیا دەبێتەوە، كە ئافرەتەكە دەست لە هەندێ لە مافەكانی خۆی هەڵدەگرێت كە شەرع پێی داوە و تەنازولی لێ دەكات، بۆ نموونە داوای نەفەقەو خەرجی و خانوو، هەروەها داوای مانەوەی شەو لە مێردەكەی ناكات لەلای، زۆربەی جاریش پیاوێك ئەم زەواجە دەكات كە خۆی هاوسەرێكی تر یان زیاتری هەبێت.\n6- لە ڕاستیدا ئەم زەواجە لە بنچینەدا زەواجیكی تەواوە و مەرجەكانی شەرعی لە خۆگرتووە، وەكو ڕازی بوونی هەردوولاو هەبوونی شایەت و وەلی ئەمر و مارەیی و مەرجەكانی تر، ئەوەی تێدایە هاوسەرگیرییەكە بە نهینی دەمێنێتەوە و ئافرەتەكە ڕازی دەبێت بە یەكسانی لەگەڵ هاوسەری یەكەمی مێردەكەی مامەلەی لەگەڵدا نەكرێت، بە تایبەت لەمەسەلەی مانەوەی شەو.\n7- ئەوەی كە باسمان كرد شێوازی زۆرینەی ئەو جۆرە زەواجەیە، بەڵام مەرجیش نییە لە هەموو حاڵەتەكاندا لەلایەن ئافرەتەكەوە تەنازولی تێدا هەبێت لە مافەكانی وەكو نەفەقە و مارەیی شاییستە و حالەتەكان بە پێی هەل و مەرجەكان جیاوازییان لە نێواندا هەیە.\n8- لە ڕاستیدا وازهێنانی ئافرەت لەو مافانەی خۆی وەكو خەرجی و مانەوەی مێردەكەی بەشەو لەلای ئەوە پرسێكە بۆ خری دەگەڕێتەوە و مافی خۆیەتی و ئاساییە واز لەو مافانە بهێنێت، بەڵگەش لەسەر ئەوە دایكی ئیمانداران " سودة بنت زمعة " رضي الله عنها وازی لەشەوەكەی خۆی هێنا بۆ دایكی ئیمانداران عائشة رضي الله عنها و پێغەمبەر صلی الله علیه و سلم ئەوەی قبوڵ كرد، بەڵام ئەگەر ئەو تەنازولانە بكرێتە مەرج و لە گرێبەستی هاوسەرگیرییەكەدا بنووسرێن هیچ ئیعتیبارێكیان نییە و ئافرەتەكە مەجبور نییە پابەندی بێت، چونكە مەرجیكی ناشەرعییە هەر بۆیە ئافرەت ناچار نابێت دوایی پێوەی پابەند بیت، چونكە پێغەمبەر صلی الله علیه و سلم فەرموویەتی: (ما بالُ أقوامٍ يشترطون شروطًا ليست في كتابِ اللهِ ؟ من اشترطَ َشرطًا ليس في كتابِ اللهِ فهو باطلٌ ، وإن كانَ مائةَ شرطٍ ، كتابُ اللهِ أحقُ وشرطُ اللهِ أوثقُ).\n9- ئەهلی عیلم فەرموویانە زەواجی شەرعی پێویستە پێنج مەرجی تێدا بێت:\nیەكەم/ دیاریكردنی هاوسەرەكان: پێویستە بەدیاریكراوی و بەناو ناو ببرێن كێ هاوسەرگیری لەگەڵ كێدا دەكات.\nدووەم/ ڕازی بوونی هەردوو هاوسەرەكە بەو هاوسەرگیرییە.\nسێیەم/ ئامادەبوون یان ڕازی بوونی باوكی كچەكە یان سەرپەرشتیارەكەی چونكە پێغەمبەر صلی الله علیه و سلم فەرموویەتی: "لا نكاح إلا بولي" هەورەها فەرموویەتی: "أيما امرأة نكحت بغير إذن وليها فنكاحها باطل. فنكاحها باطل. فنكاحها باطل"\nچوارەم/ هەبوونی شایەت: وەكو لە فەرموودەدا هاتووە: "لا نكاح إلا بولي وشاهدي عدل".\nپێنجەم/ نەبوونی ڕێگر (موانع): بۆ نموونە ئایینیان جیاواز بێت، یان مارەیان لەیەكتر نەیەت، یان شیریان پێكەوە خواردبێت.\nكە ئەم مەرجانەش لەهەر زەواجێكدا بوونی هەبوو بە زەواجی مسیاریشەوە وەكو لایەنی شەرعی شەرعییە و زەواجەكە دادەمەزرێت، بەڵام:\n10- زانایان و دانایان و ئەوانەی ئەزموونی دونیایان هەیە، ئامۆژگاری كەس ناكەن بەو شێوە هاوسەرگیری بكات، چونكە بەهۆی نهێنیی بوونەكەی ئامانجەكانی ئیسلامی لە هاوسەرگیریدا تێا درووست نابێت، مەگەر پێویستییەكی ڕاستەقینە و قایلكەر هەبێت ئەگینا وا دەرناكەوێت كە پەنابردن بۆ ئەو جۆرە زەواجە كارێكی باش یان جوان بێت، بەڵام ئیتر لەو لاشەوە بنەمایەكی ترمان هەیە كە پێی دەوترێت للضرورات أحكام، بۆیە ناتوانرێت دەرگای ئەو جۆرە زەواجە بەتەواوی دابخرێت لەبەر ئەو زەرورەتەی كە باسمان و لەوانەیە بۆ پیاو و بۆ ژن پێشبێت، ئەگەرنا، ئەو زەواجە بەرژەوەندییەكانی زەواجی شەرعی لێ چاوەڕوان ناكرێت، بەڵكو زۆربەی حاڵەتەكان وەكو ئەوە دیتە پێش چاو كە تێركردنی شەهوەت و ئارەزوویەكی كەسەكان بێت و هیچی تر، چونكە پیاو بە شێوەیەكی گشتی توانای پەروەردە كردنی مناڵەكانی نابێت یان پابەندی نابێت بە پێی ڕێككەوتنەكە، بگرە توانا و دەسەڵاتی بەسەر هاوسەرەكەشیدا نییە و ناتوانێت ئاراستەی بكات، بۆیە ئەوەی كە پێی دەوترێت (مقاصد الشرع) لەو زەواجەدا ئەستەمە درووست بێت، هەروەها لەڕووی كۆمەڵایەتیشەوە لەناو خەڵك و دراوسێ و خزم و هاوڕێدا پشتگیری ناكرێت و هەردوو هاوسەرەكە تووشی سەرزەنشت و ئیحراجی زۆر دەبنەوە ومناڵەكانی ژنی یەكەمیش بەهۆی ئەو هاوسەرگیرییە نامۆیەی باوكیانەوە ڕەنگە تووشی شەرمەزاری ببن لەبەردەم خەڵكیدا و ئەوەش كاریگەری خراپ لەسەر دەروونیان درووست دەكات.\n11- زۆربەی زانا هاوچەرخەكان كە ڕێگەیان داوە ئەم زەواجە بكرێت، لەبەر ئەوەیە كە مەرجەكانی زەواجی سەحیحیان تێدا بەدی كردووە، ئەوانەش كە بە مەكروهیان زانیوە یان هەندێكیان كە هەر بە حەرامیان زانیوە، تەماشای ئاسەوار و كاریگەرییە خراپەكانیان كردووە، لەوانە:\n* ئەم زەواجە سەرەڕای هەبوونی مەرجە شەرعییەكان، بەڵام مەبەستەكانی شەرعی تێدا جێبەجێ نابێت، نە سەقامگیری و نە سوكنایی و نە هەستكردن بە هەبوونی خاڵی هاوبەشی زۆر و نە خۆشەویستی ڕاستەقینە و نە بەزەیی و پەروەردە كردنی مناڵ..ئەوانە بوونیان لە زۆربەی حاڵەتەكاندا نییە.\n* هەروەها هەبوونی جۆرێك لە ستەم ونادادگەری لەسەر ئافرەتەكە كە بە بێ خەرجی و دابین كردنی خانوو و مانەوەی شەو ڕازی دەبێت، كە بێگومان لە ناچاری بەو ناداگەرییە ڕازی دەبێت نەك خۆی حەز بەوە بكات.\n* قوامة و توانای پیاو لەسەر ئاراستەكردن و پەروەردەكردن و بەڕێوەبردنی ماڵ بە شێوەیەكی ڕاست و درووست بوونی نییە لەم زەواجە، ماوەی جارێك سەر لە هاوسەرەكەی دەدات و لەرووەیەكەوە وەكو ئەو هاوڕێتییەیە وایە كە لە نێوان ژنان و پیاواندا لە ڕۆژئاوا درووست دەبێت .\n* ئەم زەواجە زۆرجار بەكارهێنانی ژنە وەكو ئامرازێك بۆ تێركردنی ئارەزووی پیاو و هیچی تر، تەنانەت پیاوەكە لە ڕووی جۆرەكانی لێپرسراوێتییەوە هیچی ناكەوێتە سەر ومەسەلەكە زیاتر تێركردنی هەندێ حەزە بۆ هەردوولا.\n* وەكو پێشتریش باسمان كرد ئەو مەرجانەی كە دەسەپێتە سەر ئافرەت مەرجی بەتاڵ و ناشەرعین، بۆیە لە كاتێكدا كە هەندێ لە ئەهلی عیلم گرێبەستەكە بەڕاست دەزانن، لە هەمان كاتدا مەرجەكان بە بەتاڵ دەزان، لەولاشەوە هەندێ زانای تر هەن لەبەر هەمان ئەو مەرجە ناشەرعییانە وتوویانە گرێبەستەكەش ناشەرعی و بەتاڵە.\n* ئەم زەواجە لەڕاستیدا ڕێگەو هۆكارێكە بۆ بڵاوبوونەوەی خراپەو فەساد لە كۆمەڵگادا، بۆیە ئەوانەی كە نكۆڵی لەم زەواجە دەكەن دەڵێن: زەواجی مسیار زۆر لە زیناوە دوور نییە، ئاسانكاری لەڕادەبەدەر لە گرێبەستەكەدا دەكرێت و مێرد بەرپرسیارێتییەكی وای ناكەوێتە سەر و بە ئاسانی لە هاوسەرەكەی ئەتوانێت جیا بیتەوە و زۆربەی حاڵەتەكانیش لە نهینیدا دەبێت، بەم شێوەش ئەم زەواجە دەبێتە یارییەك بەدەست ئەوانەی هیچ خەمێكیان نییە جگە لە ئارەزوو و حەزەكانی خۆیان نەبێت، بە فیعلیش وای لێهاتووە و تەنانەت نووسینگەی تایبەتی خۆی هەیە و بووەتە جۆرێك لە نیكاحی موتعە.\n12- بە كورتی زانایانی ئەم سەردەمە ئەگەرچی زۆرێكیان زەواجی مسیار یان بە سەحیح داناوە لە ڕووی گرێبەستی هاوسەرگیرییەكە لەبەر هەبوونی مەرجەكان، بەڵام هاوكات بە هۆی درووست نەبوونی مەبەستەكانی شەرع لە هاوسەرگیری و ناچاربوونی ئافرەت لە تەنازول كردن لە مافەكانی خۆی ئەو زەواجەیان بە مەكروهـ زانیوە و مەترسی ئەوەیان هەیە كە ببێتە بەهانەیەك بۆ بڵاوبوونەی خراپە و فاحیشە لە ناوكۆمەڵگادا، لە هەمان كاتدا كۆمەڵێك شەرعناسی تر ئەم زەواجەیان بە حەرام زانیوەو ڕێگەیان نەداوە بكرێت و هەندیكیش وەستاون و نەیانتوانیوە ڕایەكی یەكلاكەرەوە بدەن لەسەر ئەم پرسە.\nقسەی كۆتاییش ئەوەیە سەرەڕای ئەوەی زۆرێك لە زانایانی ئەم سەردەمە زەواجەكەیان لەبەر هەبوونی مەرجەكان بە درووست زانیوە، بەڵام موسوڵمان هەرگیز پەنا نەبات بۆ ئەم جۆرە زەواجە باشترە و ئەگەر ئەیەویت زەواجی دووەم و سێیەم بكات، پێویستە مەرجەكانی تێدا هەبێت وپیاوانە و موسوڵمانانە ئەو كارە بكات و ئەوە مافێكی دەستەبەكراوی خۆیەتی لەشەرعدا و قورئان و سونەتدا بە ڕوونی بێ هیچ گومان و كێشەیەك ڕێگەیان پیداوە، بەوەش بێ نیاز دەبێت كە پەنا بۆ ئاوها زەواجێك ببات كە بەداخەوە خاڵی هاوبەشی لەگەڵ زەواجی موتعە و گێڵ فرێندی ڕۆژئاوادا هەیە، بەڵام وەكو پێشتریش ئاماژەم پێكرد ئەم پێناسە و حوكمەی هاوسەرگیری مسیار بە ڕەهایی گشتگیر نییە و مەرج نییە لەسەر یەك بە یەكی ئەوانەی كە ئەم زەواجە دەكەن جێبەجێ بێت ...والله اعلم.


لە ماكرۆن ماكرۆنیتر كێن؟!\nژمارەیەك كەس كە لە نێویاندا خەڵكێكی تێدایە خۆیان بە داكۆكیكار لە ئازادی و دیموكراسی دەزانن، بەڵام زۆر ناڕەحەتن بە یاداشتنامەیەكی بەشێك لە پەرلەمانتارانی كوردستان، كە تەسلیم بە كونسوڵخانەی فەرەنسا كراوە لە ھەولێر، وە پێیان وایە ئەمە زەرەر لە ئاسایشی نیشتمانی و پەیوەندی نێودەوڵەتی كورد دەدات! كە ئەمە پاساوێكی ساویلكانەیە بۆ بەرگری لە ناڕەوایی.\nئەوەی بینرا ھەندێك كۆمێنت و بابەتی سەیری ئەوانە بوو كە سەد تانەو ڕەخنەی نابەجێ لە یاداشتنامەكە دەگرن، كە خودی قونسوڵی فەرەنسا بە كارێكی مەدەنیی و جوان لە قەڵەمی داوە، كەچی ئەمان لەبری فرنسا نیگەرانن.\n* بەڵێ، لە ماكرۆن ماكرۆنیتر ئەوانەن كە ناڕەزایەتی موسوڵمانان لە بێڕێزییكردن بە پێغەمبەر (صلی اللە علیە وسلم)، دەدەنە پاڵ ئیخوان، بەتەنیشت ناخ ڕەشی خۆیانەوە بەرانبەر بە ئیسلام، ئیخوان وەكو كۆمەڵێك تاوانكارو تیرۆریست لە قەڵەم دەدەن و بەحساب خۆشیان بە دیموكراتخواز و ئازادیخواز پێناسە دەكەن، كەچی ڕای ئازادی كەسیان قبوڵ نیە! باشە ئیخوان جگە لە زوڵم و زیندان و كوشتن و دەربەدەری بەشی چی بووە!! لەڕێی دیموكراسییەكەی ئێوەوە ھاتنە پێش، بەڵام بە دەبابەی كودەتاچی و جنراڵ و ستەمكاران لابران و كوژران و خرانە ژووری تاریكی بەندیخانەكانەوە.\n* ئەوەی ڕوونە ئەوەیە كە ئەگەر ئەو چینە دەستیان بڕوات لە ماكرۆن خراپتر دەكەن، كە پێیان وایە چی كێشەی میللەتی ئێمە ھەیە ئیسلامیی سیاسییە (بەقسەی ئەوان، ئەگەر نا من لەگەڵ بەكارھێنانی ئەم چەمكە نیم بۆ پارتە ئیسلامییەكان)، لەبەرئەوەی ئەمانە ناڕەزایەتی ھاوڵاتیانی كوردستان و پەرلەمانتاران بەرانبەر بە بێ ڕێزییكردن بە پێغەمبەرەكەیان (صلی اللە علیە وسلم)، ئەوەندە ماكرۆنیەكانی كوردستانی نیگەران كردووەو كە چاویان خەڵكی ئاسایی موسڵمان نابینن كە سەدان هەزار خەڵكی ڕوو لە قیبلەیە كەچی پێیان وایە نیگەرانیەكە هی پارتە ئیسلامیەكانە و ئەوان وەك تاوانبار سەیردەكەن، لە كاتێكدا ئەو بەرگریە شانازیە.\nبەداخەوە ئەمانە لایان ئاساییە جنێو بە خواو بە پێغەمبەری خۆشەویست بدرێت و لایان ئاساییە ماكرۆن پشتیوانی بڵاوكردنەوەی كاریكاتێری گاڵتەئامێز بكات لەسەر پێغەمبەری خۆشەویست، وە دەڵێن ئەو كارە لە فەرەنسا یاسا ڕێی پێداوە، كەچی بیرناكەنەوە كە هیچ یاسایەك ڕێی نەگرتووە لەوەی موسوڵمانانی كوردستان بەشێوازی ئاسایی و یاسایی خۆشەویستی بۆ پێغەمبەرەكەیان دەربڕن و ئەوە لە چوارچێوەی مومارەسەی ئازادیدایە و پێچەوانەكەی لە چوار چێوەی پێشێلكردنی ئازادیە ئاینیەكاندایە، ئیتر تۆ بۆ ناڕەحەت و بۆ قەڵسی!\nئەگەر لانی كەم لە ناختدا خۆت بە موسوڵمان دەزانیت، خۆ تۆ نابێت چاوەڕێ بیت گاڵتە بە پێغەمبەر بكرێت و موسوڵمانانی كوردستان تەنھا بڵێن ( oh my god)!


17/3/2019 09:14 AM\nماڵپه‌ڕێك بۆ ده‌ستنیشانكردنی شێرپه‌نجه‌ی پرۆستات\nتوێژه‌ران له زانكۆی كه‌مبریج خزمه‌تگوزارییه‌كی سه‌رهێڵیان دروستكرد كه ده‌توانێت له ده‌ستنیشانكردنی شێرپه‌نجه‌ی پرۆستاتدا یارمه‌تی نه‌خۆشه‌كان بدات.\nئه‌و ئامڕازه ناوی Predict Prostateه‌و له‌ڕێگه‌ی دوایین به‌ڵگه‌كان و مۆدێله بیركارییه‌كان ده‌توانێت نه‌خۆشییه‌كه ده‌ستنیشان بكات.\nبه‌پێی ئاماره‌كان له ساڵی 2015 دا 47151 حاڵه‌تی نوێی شێرپه‌نجه‌ی پرۆستات له به‌ریتانیا ده‌ستنیشان كراون. به‌ره‌وپێشچوونی نه‌خۆشییه‌كه زیاتر له كۆتایی ژیاندا ڕووده‌دات. له زۆربه‌ی حاڵه‌ته‌كاندا به‌ره‌وپێشچوونی نه‌خۆشییه‌كه هێواشه‌و كوشنده نییه. واباوه كه ده‌ڵێن زیاتر پیاوان به نه‌خۆشی پرۆستاته‌وه ده‌مرن نه‌ك به‌هۆی نه‌خۆشییه‌كه. هه‌رچه‌نده هه‌ندێك حاڵه‌تیش هه‌ن كه تومۆره‌كه به ئه‌ندامه‌كانی دیكه‌ی له‌شدا بڵاوده‌بێته‌وه‌و ده‌بێته هۆی مه‌ترسی له‌سه‌ر ژیانی كه‌سه‌كه.\nكاتێك كه‌سه‌كان وه‌ك نه‌خۆشی پرۆستات ده‌ستنیشان ده‌كرێن به‌سه‌ر سێ پۆل به مه‌ترسی كه‌م، مامناوه‌ندی و زۆردا پۆلێن ده‌كرێن. به‌پێی پۆلی نه‌خۆشه‌كه چاره‌سه‌ری تایبه‌ت له‌لایه‌ن پزیشكه‌وه ده‌ردێته نه‌خۆشه‌كه.\nئامێری پرێدیكت پرۆستات به‌پێی ئه‌و زانیارییانه‌ی كه پێی ده‌درێت، به‌راوردی ده‌كات كه له ١٠ بۆ ١٥ ساڵ، شانسی زیندوومانه‌وه‌ی نه‌خۆشه‌كه هه‌یه. هه‌روه‌ها ئه‌م ئامڕازه به نه‌خۆشه‌كه ده‌ڵێت كه به گرتنه‌به‌ری چاره‌سه‌رێكی دیاریكراو ماوه‌ی زیندوومانه‌وه‌ی چه‌نده زیاد ده‌كات و هه‌روه‌ها ئه‌گه‌ری سه‌ركه‌وتوبوونی چاره‌سه‌ره‌كانیشی پێده‌ڵێت.


كۆلێـــجی هونــه‌ره‌جوانه‌كانی زانـكۆی سـلێمانی / به‌شـی گرافیك و دیـزاین له گـه‌ڵ ده‌زگای ژیان بۆ مافی مرۆڤ پێشـانگای ( ڕه‌نگ كردنی خه‌ونه‌كان ) له‌گه‌له‌ری ئازاد شه‌وقی ده‌كاته‌وه كه له ڕۆژی سی شه‌ممه ( 8 / 3 / 2016 ) ده‌ست پێ ده‌كات تا ( 15 / 3 / 2016 ) به‌رده‌وام ده‌بێت له كاتژمێر 2 بۆ 6 ی ئێواره .\nرەنگ کردنی خەونەکان\nپرۆژەی رەنگکردنی خەونەکان وێنا کردنی خەونەکانی ئەو ئازارو مەینەتی و بەرگری و ئومێدەیە بۆ ساڵیادی رۆژی ژنانی جیهانی یادی هەشتی مارس لە ناو ئەم پرۆژە هونەریدا،\nئەم هەوڵە خۆی لەوەدا دەبینێتەوە کە کۆمەڵێـک لە خوێندکـارانی کۆلیجی هونەر بەشـی گرافیک لە رێگەی ئەزمونی تایبەتی خۆیان و دنیابینینیان بۆ پرسی ژن لەناو فەزای ژیانی کۆمەلایــەتی و سیاسـی و ژینگەیدا ئەنجام دراوەو هەریەک وەک کەسایەتی خۆی هەوڵی داوە گوزارشت لە دیدو بۆ چونەکانی بکات لە رێگەی هەڵکۆڵین و چاپی گرافیکەوە وەک تێمایەک بەرخوردی لەگەڵدا بکەن،بە تایبەت لەم بارو دۆخە نائومێدەدا کە ئەتمۆسفیرێکی نیگەتیفی بۆ هەموان دروست کردوە ئەم وزە گەنجانە لەگەرمەی بایکۆتی خوێندنگاو زانکۆکاندا ژیان دەبەخشنە ئەم بەرهەمە هونەریانەو پێمان دەڵێن هێلانەکانمان لە یادە ،ئازارەکان دەدوێنین،چرای هیواکان دادەگیرسێنین،\nبونی ئەم پرۆژانە گرنگی لەوەدایە جگە لەزیادکردنی ئەزمونی هەریەک لە خوێندکارەکان ئەزمونی کاری گروپ دروست دەکەن لە گەڵ دەرچون لەسنوری هۆڵەکانی خوێندن و بەشداربون لە ناو پرۆسەکانی ژیانی مەدەنی وگوزارشت کردن لە سەر پرسە هەنوکەیەکان ، کە ئەمانە بەشێکن لە پرۆسەی پەروەردەی هونەری و رۆشنبیری .\nئەم پرۆژەیە بە سەرپەرشتیارو رێکخستنی مامۆستا دارۆ رەسوڵ سەرۆکی لقی گرافیک و دیزاین ئەنجام دراوە کە لە رۆژی ٨/٣/٢٠١٦ لە گەلەری ئازاد شەوقی نمایش دەکرێت بۆ ماوەی هەفتەیەک\nپرۆژەی رەنگکردنی خەونەکان پێ دەنێتە سێهەم ساڵیەوە لەگەڵ دەزگای ژیان بۆ مافەکانی مرۆڤ کە بەشێک لەپرۆژەکان ئەمساڵ لە بەریتانیا نمایش کران و بریارە بەرەو ولاتی ئەڵمانیا بروات\nبەوهیوایەی کە بتوانین لە داهاتودا ئەم پرۆژانە بەردەوام بن خەونەکان هەرگیز بە بی رەنگی نەمیننەوە.\nد. رێبوار سەعید\nراگری کۆلێژی هونەر - زانکۆی سلێمانی


کاتی ڕاپه‌ڕاندنی که‌یسه‌کان وباشه که بیزانیت [Handläggningstider och bra att veta] - Försäkringskassan\nبه‌هۆی[aktivitetsersättning] بڕیار له‌مه‌ڕ قه‌ره‌بووی چالاکی نه‌خۆشی، برینداری یان که‌مئه‌ندامێتی\nبه‌رپرسی که‌سی خۆت له ماوه‌ی یه‌ك حه‌فته‌دا په‌یوه‌ندیت پێوه‌ده‌کات له‌و کاته‌وه که داخوازینامه‌که ده‌گات.\nئه‌وده‌م تۆ زانیاری ئه‌وه له ئێمه‌وه وه‌رده‌گریت که‌ی بڕیاردان له‌سه‌ر که‌یسه‌که‌ت ته‌واوده‌بێت. حیسابی ئه‌وه بکه که که‌یسه‌که‌ت نزیکه‌ی چوار مانگ ده‌خاێنێ.\nباشه که بیزانیت!\nئه‌گه‌ر تۆ مافی وه‌رگرتنی قه‌ره‌بووی چالاکیت هه‌بێت له‌وانه‌یه مافی وه‌رگرتنی زیده کۆمه‌کی کرێخانووشت هه‌بێت. •\nخزمه‌تگوزارییه ئه‌و که‌یسانه ده‌گرێته‌وه که له 1 کانوونی دووه‌می (دیسه‌مبه‌ری) 2009 به‌دواوه هاتوون. ئه‌م ئه‌رکی\n[bostadsbidrag] بڕیار له‌مه‌ڕ کۆمه‌کی کرێخانوو\nئه‌گه‌ر ئێمه هه‌موو زانیارییه‌کی پێویستمان پێگه‌یشتبێت ئه‌وا زۆرترین وه‌ختێك بۆ ڕاپه‌ڕاندنی که‌یسه‌که‌ت 30 ڕۆژه.\nئه‌گه‌ر ئێمه زانیاری ترمان پێویست بێت یان به‌ڵگه‌نامه‌ی تر له‌لایه‌ن تۆوه یان ئه‌گه‌ر پێویستمان به لێکۆڵینه‌وه هه‌بێت له که‌یسه‌که‌تدا ئه‌وا له‌وانه‌یه کات زۆرتر ببات. له‌وباره‌دا ئێمه له‌ماوه‌ی یه‌ك حه‌فته‌دا په‌یوه‌ندیت پێوه‌ده‌که‌ین.\nباشه که بزانیت!\n• ئه‌گه‌ر تازه بارتکردووه باشه که کۆنترۆڵی ئه‌وه بکه‌ی بزانیت نفووست له ئادرێسه نوێیه‌که‌ت قه‌یدکراوه.\n• ئه‌گه‌ر له خانووی کرێدا ده‌ژیت بیرت نه‌چێت که ئه‌قدی خانووه‌که و وه‌ره‌قه‌ی کرێکه له‌گه‌ڵ داخوازینامه‌که‌دا بنێریت.\nئه‌گه‌ر داوای کۆمه‌کی کرێخانووت کردووه پێشتر و هه‌ر له شوێنی خۆت ده‌ژیت ئه‌وا پێویسته ته‌نها وه‌ره‌قه‌ی کرێخانووی حاڵی حازربنێریت بۆمان.\n• ئه‌گه‌رله ئاپارتمانی سه‌رقوفڵانه‌دا یان له خانووی بچووکدا ده‌ژیت بیرت نه‌چێت که ئه‌قدی پێسپاردن و وه‌رقه‌ی خه‌رجی مانگانه‌که بنێریت. ئه‌گه‌ر قه‌رزت له‌سه‌ره ده‌بێت زانیاری ئێستا له‌سه‌ر قه‌رزه‌که‌ت و سووی قه‌رزه‌که‌ت بنێریت. ئه‌گه‌ر له ئاپارتمانی سه‌رقوفڵانه‌دا ده‌ژیت و پێشتر داوای کۆمه‌کی کرێخانووت کردووه، ده‌بێت وه‌ره‌قه‌ی خه‌رجی مانگانه‌ی ئێستات بنێریت. تۆ هه‌روه‌ها ده‌بێت زانیاری حاڵی حازر له‌سه‌ر قه‌رزه‌که‌ت و سووی قه‌رزه‌که بنێریت.\n[föräldrapenning] بڕیار له‌مه‌ڕ مووچه‌ی دایکوباوکایه‌تی\nئه‌گه‌ر ئێمه زانیاری ترمان پێویست بێت یان به‌ڵگه‌نامه‌ی تر له‌لایه‌ن تۆوه یان ئه‌گه‌ر پێویستمان به لێکۆڵینه‌وه هه‌بێت له که‌یسه‌که‌تدا ئه‌وا له‌وانه‌یه کات زۆرتر ببات. له‌م حاڵه‌دا له‌ماوه‌ی یه‌ك حه‌فته‌دا په‌یوه‌ندیت پێوه‌ده‌که‌ین.\n• به‌خۆشییه‌وه خزمه‌تگوزاری دایکوباوکایه‌تیمان له‌سه‌ر ئینته‌رنێت به‌کار بهێنه. لێره ده‌توانی نه‌خشه‌ی ئه‌وه دابڕێژیت که چۆن مووچه‌ی دایکوباوکایه‌تی وه‌ربگریت و بزانیت که چه‌ند ڕۆژت بۆ منداڵه‌که ماوه. هه‌روه‌ها تۆ ده‌توانیت داخوازی بۆ مووچه‌ی دایکوباوکایه‌تی پێشکه‌ش بکه‌یت.\n• ئه‌گه‌ر تۆ ده‌ته‌وێت هه‌چ گۆڕانکارییه‌ك بکه‌یت له مووچه‌ی دایکوباوکایه‌تییه‌که‌تدا، ئه‌وا ده‌بێت ئاخر مه‌وعد 15ی مانگ ئاگادارمان بکه‌یت. ئه‌وده‌م مووچه‌ی داهاتووت بڕه‌پاره‌ی ته‌واوده‌بێت.\n• داخوازینامه‌ی مووچه‌ی دایکوباوکایه‌تی پێش ئه‌و ڕۆژه‌ی که ده‌ته‌وێت قه‌ره‌بووی وه‌رگریت پێشکه‌ش بکه. ئه‌گه‌ر تۆ قه‌ره‌بوو بۆ ڕۆژانی پێش ئه‌وه‌ی داخوازینامه‌که‌ت پێشکه‌ش ده‌که‌یت بوێت ئه‌وا ده‌بێت باسی بکه‌ی بۆچی ده‌ته‌وێت. ئه‌مه ده‌توانێت له فۆرمی\nبنووسی. Övriga upplysningar"[داواکردنی مووچه‌ی دایکوباوکایه‌تیدا] له‌ژێر ناونیشانی begäran om föräldrapenning ["\n• ئه‌گه‌ر تۆ هه‌ر ئێستا ده‌زانی که چه‌ند مۆڵه‌تی دایکوباوکایه‌تی وه‌رده‌گریت ئه‌وه ده‌توانی هه‌مووی به یه‌کجار داوابکه‌یت.\n• ئه‌گه‌ر ئه‌وه یه‌که‌م جار بێت تۆ داوای مووچه‌ی دایکوباوکایه‌تی ده‌که‌یت یان ئه‌گه‌ر مووچه‌که‌ت گۆڕابێت پێویسته تۆ زانیاری له‌سه‌ر مووچه‌که‌ت بنێریت.\n[handikappersättning] بڕیار له‌مه‌ڕ قه‌ره‌بووی که‌مئه‌ندامێتی\nئه‌وده‌م تۆ زانیاری ئه‌وه له ئێمه‌وه وه‌رده‌گریت که‌ی بڕیاردان له‌سه‌ر که‌یسه‌که‌ت ته‌واوده‌بێت. حیسابی ئه‌وه بکه که که‌یسه‌که‌ت نزیکه‌ی سێ مانگ ده‌خاێنێ.\nبۆ ئه‌وه‌ی داخوازینامه‌که‌ت هه‌ڵسه‌نگێنین ئێمه په‌یوه‌ندێکی شه‌خسیت له‌گه‌ڵ ده‌که‌ین. زۆرباشه ئه‌گه‌ر تۆ خۆت ئاماده‌بکه‌یت بۆ کۆبوونه‌وه‌که. بیری لێبکه‌ره‌وه که تۆ پێویستت به چی یارمه‌تییه‌که و چی خه‌رجێکی زیاده‌ت هه‌یه به‌هۆی که‌مئه‌ندامێکه‌ته‌وه.\nبۆ ئه‌وه‌ی داخوازینامه‌که‌ت هه‌ڵسه‌نگێنین ده‌بێت تۆ ڕاگه‌یندراوی دکتۆرێکمان بۆ ڕه‌وانه‌بکه‌یت. ئه‌مه به‌زووترین کات بکه! (سه‌ندوقی بیمه‌ی گشتی) ناتوانێت لێکۆڵینه‌وه‌ی ئه‌وه بکات که ئایه تۆ مافی وه‌رگرتنی قه‌ره‌بووی Försäkringskassan\nکه‌مئه‌ندامێتیت هه‌یه پێش ئه‌وه‌ی ڕاگه‌یه‌ندراوی دکتۆرمان بۆ بێت.\nئه‌م ئه‌رکی خزمه‌تگوزارییه ئه‌و که‌یسانه ده‌گرێته‌وه که دوای 1 کانوونی دووه‌می (دیسه‌مبه‌ری) 2009 پێمان گه‌یشتبێت.\n[havandeskapspenning] بڕیار له‌مه‌ڕ قه‌ره‌بووی دووگیانیی\n• پێش ئه‌وه‌ی ئێمه بتوانین بڕیاری ئه‌وه بده‌ین که تۆ قه‌ره‌بووی دووگیانی وه‌رده‌گریت پێویستمان به به‌ڵگه‌نامه‌ی دایکایه‌تی هه‌یه و هه‌روه‌ها ڕاگه‌یه‌ندراوێك له لایه‌ن خاوه‌نکاره‌که‌ته‌وه بۆ جێگۆڕینی کاره‌که‌ت. هه‌رله‌سه‌ره‌تاوه که داخوازینامه‌که‌ت ده‌که‌یت ئه‌مانه بنێره. • ئه‌گه‌ر تۆ ئه‌رکه‌کانی خۆت له کاره‌که‌دا به وردی به شێوه‌یه‌کی شیاو باس بکه‌یت بۆمان ئاسانتر ده‌بێت بۆ ئێمه که‌یسه‌که‌ت ڕاپه‌ڕێنین. ئه‌گه‌ر له فۆرمه‌که‌دا جێگای نه‌بوو، به خۆشییه‌وه باشکۆیه‌ك به‌کاربێنه.\n• ئه‌گه‌ر تۆ چه‌ند خاوه‌نکارێکت هه‌بێت ئه‌وا له داخوازینامه‌که‌تدا باسیان بکه، هه‌رچه‌نده ئه‌گه‌ر تۆ قه‌ره‌بووی دووگیانی بۆ یه‌کێك له کاره‌کانت داواده‌که‌یت.\n[sjukersättning] بڕیار له‌مه‌ڕ قه‌ره‌بووی نه‌خۆشی\nئه‌گه‌ر تۆ مافی وه‌رگرتنی قه‌ره‌بووی نه‌خۆشیت هه‌بێت له‌وانه‌یه مافی وه‌رگرتنی زیده کۆمه‌کی کرێخانووشت هه‌بێت. •\n[sjukpenning] بڕیار له‌مه‌ڕ مووچه‌ی نه‌خۆشی\n• هه‌وڵی ئه‌وه بده که خاوه‌نکاره‌که‌ت به‌زووترین کات به نه‌خۆش بتنووسێ.\n• بناغه‌ی پزیشکیی خۆت بنێره له‌گه‌ڵ ناردنی فۆرمی بیمه‌که‌دا.\n• به‌تایبه‌تی کۆنترۆڵی پرسیاری 4 له فۆرمی بیمه‌که‌دا بکه بزانه ئه‌وه‌ت پڕکردۆته‌وه که تۆ ڕێژه‌ی چه‌ند له مووچه‌ی نه‌خۆشی داواده‌که‌یت و به‌رواریش ته‌واو نووسراوه. هه‌روه‌ها له پرسیاری 3 به وشه‌گه‌لی خۆت ئه‌وه باس بکه که به چی شێوه‌یه‌ك نه‌خۆشییه‌که کارده‌کاته سه‌ر توانایی کارکردنت.\n• ژماره‌ی ته‌له‌فۆنه‌که‌ت له‌سه‌ر فۆرمه‌که بنووسی ده‌توانین به‌خێراتر په‌یوه‌ندیت پێوه‌بکه‌ین ئه‌گه‌ر پێویستیمان پێت بێت. هه‌ندێك جار له‌وانه‌یه ده‌بێت ئێمه کۆنترۆڵی زانیارییه‌ك بکه‌ین.\n• ئه‌گه‌ر ئه‌وه یه‌که‌م جار بێت تۆ داوای مووچه‌ی نه‌خۆشی ده‌که‌یت یان ئه‌گه‌ر مووچه‌که‌ت گۆڕابێت پێویسته تۆ زانیاری له‌سه‌ر مووچه‌که‌ت بنێریت.\nئه‌گه‌ر تۆ زیاتر له 60 ڕۆژ نه‌خۆش بیت\nئه‌گه‌ر تۆ زیاتر له 60 ڕۆژ نه‌خۆش بیت به‌رپرسیاریکی شه‌خسیت بۆ داده‌نرێت.\nتۆ ده‌توانی زیاتر له‌سه‌ر چۆنییه‌تی به‌ڕێوه‌چوونی که‌یسه‌که له په‌ڕاوێکی زانیاریدا بخوێنیته‌وه.\n[tillfällig föräldrapenning] بڕیار له‌مه‌ڕ مووچه‌ی کاتیی دایکوباوکایه‌تی\nئه‌گه‌ر ئێمه زانیاری ترمان پێویست بێت یان به‌ڵگه‌نامه‌ی تر له‌لایه‌ن تۆوه یان ئه‌گه‌ر پێویستمان به لێکۆڵینه‌وه هه‌بێت له که‌یسه‌که‌تدا ئه‌وا له‌وانه‌یه کات زۆرتر ببات. له‌وباره‌دا ئێمه په‌یوه‌ندیت پێوه‌ده‌که‌ین.\n• به‌خۆشییه‌وه خزمه‌تگوزاری دایکوباوکایه‌تیمان له‌سه‌ر ئینته‌رنێت به‌کار بهێنه. هه‌روه‌ها تۆ ده‌توانیت داخوازی بۆ مووچه‌ی کاتیی دایکوباوکایه‌تی پێشکه‌ش بکه‌یت.\n• ئه‌گه‌ر بته‌وێت که‌یسه‌که‌ت ڕاپه‌ڕینین ده‌بێت داخوازینامه‌ی مووچه‌ی کاتیی دایکوباوکایه‌تی و گه‌واهینامه‌ی باخچه‌ی ساوایان یان قوتابخانه‌ی منداڵه‌که‌مان پێبگات.\n• داخوازینامه‌ی مووچه‌ی کاتیی دایکوباوکایه‌تی پێش ئه‌و ڕۆژه‌ی که ده‌ته‌وێت قه‌ره‌بووی وه‌رگریت پێشکه‌ش بکه. ئه‌گه‌ر تۆ قه‌ره‌بوو بۆ ڕۆژانی پێش ئه‌وه‌ی داخوازینامه‌که‌ت پێشکه‌ش ده‌که‌یت بوێت ئه‌وا ده‌بێت باسی بکه‌ی بۆچی ده‌ته‌وێت. ئه‌مه ده‌توانێت " [داواکردنی مووچه‌ی کاتیی دایکوباوکایه‌تیدا] له‌ژێر ناونیشانی begäran om tillfällig föräldrapenning” له فۆرمه‌ی ” [vårdbidrag] بڕیار له‌مه‌ڕ کۆمه‌کی چاوه‌دێری\n• بۆ ئه‌وه‌ی داخوازینامه‌که‌ت هه‌ڵسه‌نگێنین ئێمه په‌یوه‌ندێکی شه‌خسیت له‌گه‌ڵ ده‌که‌ین. زۆرباشه ئه‌گه‌ر تۆ خۆت ئاماده‌بکه‌یت بۆ کۆبوونه‌وه‌که. بیری لێبکه‌ره‌وه که منداڵه‌که‌ت پێویستی به چی یارمه‌تییه‌که و چی خه‌رجێکی زیاده‌ت هه‌یه به‌هۆی ئه‌مه‌وه.\n• بۆ ئه‌وه‌ی داخوازینامه‌که‌ت هه‌ڵسه‌نگێنین ده‌بێت تۆ ڕاگه‌یندراوی دکتۆرێکمان بۆ ڕه‌وانه‌بکه‌یت. ئه‌مه به‌زووترین کات بکه! (سه‌ندوقی بیمه‌ی گشتی) ناتوانێت لێکۆڵینه‌وه‌ی ئه‌وه بکات که ئایه تۆ مافی وه‌رگرتنی قه‌ره‌بووی Försäkringskassan


نهێنییەکانی پرۆژەی هاوبەشی زایۆنیستی- سەعوودی دژی سوپای قودس چییە؟ - Mehr News Agency\nAP ١٤٠١ گوڵان ١٤ ٠٨:٢١\nNews Code 41813\nبە پێی راپۆرتی ئاژانسی هەواڵی مێهر، میدیاکانی رژیمی زایۆنی رایانگەیاندووە هێزەکانی مووساد لە ئێران لێپرسینەوەیان لە ئەندامێکی قودسی سوپای پاسداران کردووە. لەم راپۆرتەدا وێنەی کەسێکی نەناس بڵاو بۆتەوە کە دەڵێت فەرمانی پێدراوە ٣ ئۆپەراسیۆنی سەربازی بەڕێوە ببات.\nئەم هەواڵە یەکەم جار لە لایەن میدیایەکی پێوەندیدار بە عەرەبستانەوە بڵاو کراوەتەوە. ئێران ئینتەرنەشناڵیش سێ رۆژ لەمەوپێش رایگەیاند ئەندامێکی هێزی سوپای قودس لە ئەورووپا قۆڵبەست کراوە.\nئەم میدیا رایگەیاندووە سوپا ویستوویە سێ کەس تیرۆر بکات، شارۆمەندێکی ڕژیمی ئیسرائیل لە ئەستەمۆڵ، ژێنێراڵێکی باڵای ئەمریکیی لە ئەڵمان و رۆژنامەوانێک لە فەڕەنسە.\nپرسیاری گرینگ ئەوەیە کە ئامانج لەم کارە چییە؟ یەکەم ئەوەی کە دانوستانەکانی بەرجام ماوەیەکە گەیشتۆتە بن بەست و هۆکارەکەشی دوبەرەکی لە سەر دەرکردن یان نەکردنی سوپا لە لیستی تیرۆریستی وەزارەتی دەرەوەی ئەمریکایە.\nڕژیمی زایۆنی خوازیاری مانەوەی سوپا لەم لیستە دایە. بڵاوبوونەوەی ئەم هەواڵانە پەیامێکی روونی بۆ دەوڵەتی ئەمریکا هەیە، ئێوە ناتوانن و نابێ سوپا لە لیستی تیرۆر دەربێنن و ئەم بڕیارە تێچووی سیاسی قورسی هەیە.\nبەرەنگاری کۆماری ئیسلامی ئێران و رژیمی زایۆنیش هۆکاری دیکەی ئەم کارەیە. زایۆنیستەکان بە بڵاوکردنەوەی ئەم هەواڵانە دەیانەوێ خۆیان سەرتر نیشان بدەن.\nدۆخی دەوڵەتی سەعوودیش پاش حەوت ساڵ کە کەوتۆتە نێو گۆمی یەمەنەوە و بۆ چوونەدەرەوە لەم دۆخە هەوڵ ئەدات، باشتر لە دەوڵەتی زایۆنی نییە. ریاز و تێل ئاڤیڤ ئێران بە هۆکاری کێشەکانی خۆیان دەزانن و ورەی پێویستیان بۆ پێشخستنی گەڵاڵەی هاوبەش هەیە.


خۆپێشاندانێک بۆ پشتگیری لە ریفراندۆم بەڕێوەدەچێ - Radio Sweden Kurdish - رادیۆی سوید Radyoya Swêdê | Sveriges Radio\nخۆپێشاندانێک بۆ پشتگیری لە ریفراندۆم بەڕێوەدەچێ\nبڵاو کرایه‌وه fredag 6 oktober 2017 kl 15.19\nپاش ئەنجامدانی ریفراندۆم لە رێکەوتی ٢٥ی سێپتەمبەر دا و کاردانەوەی کۆمەڵگەی نێودەوڵەتی بە ئەنجامەکانی ئەو ریفراندۆمە ئەو یەکشەممەیە ٨ی ئۆکتۆبەر کاتژمێر شەشی ئێوارە لە ستۆکهۆڵمی پایتەختی سوێد خۆپێشاندانێکی پشتیوانی لە ریفراندۆم بەڕێوە دەچێ.\nکوردۆ باکسی لە رێکخەرانی ئەو خۆپێشاندانە بەو شێوەیە بۆ بەشی کوردی رادیۆی سوێد باسی لە مەبەستەکانی ئەو خۆپێشاندانە کرد.ئەو وتی چونکە دنیا پشتگیری لە ریفراندۆمی کوردستان ناکا و فشار لەسەر کوردستانی باشوور هەیە، ئێمە بە پێویستمان زانی خۆپێشاندان بۆ نارازەیاتیی دەربرین بە کاردانەوەی دنیای دەرەوە بکەین و هەروەها پشتیوانی لە سەربەخۆیی کوردستان بکەین.\nلە بانگەوازی خۆپێشاندانەکەدا هاتووە:"ئێستا گەمارۆی ئابووری خراوەتە سەر کوردستان و گەشتەکان بۆ فرۆکەخانەکانی هەولێر و سلێمانی راگیراون و ئەگەری ئەوەی هێرشی سەربازی بکرێتە سەر کوردستان زۆرە، لەو هەلومەرجە سەختەدا گرینگە کە کوردەکان، ئەرمەنیەکان و سریانەکان و کلدانیەکان کە پێکەوە لە کوردستان دەژین بەرەورووی جیهان ببنەوە کە سەدان ساڵە پشت لە کورد دەکەن"\nکوردۆ باکسی و کەماڵ گورگو رێکخەرانی ئەو خۆپێشاندانەن،باکسی دەڵێ چەند گۆرانیبێژ و رۆژنامەوان و کەسایەتیی بەناوبانگی سوێدی بەشدار دەبن، بەڵآم رێگەیان بە سیاسەتمەدارانی سوێدی نەداوە کە بەشدار بن، چونکە لە پەرلەمان بەرگریان لە ریفراندۆم نەکردووە.\nهەزاران کوردی سوید لە گشتپرسیدا دەنگیان داوە\nپارتەکانی نێو پەرلەمانی سوید پشتگیری لە گشتپرسی دەکەن


ڕوپاک ئەحمەد: خوێندکارە دەستگیرکراوەکان تۆمەتی بەکارهێنانی ماددەی هۆشبەریان دەخرێتە پاڵ – کوردی – RojNews.News\nڕوپاک ئەحمەد: خوێندکارە دەستگیرکراوەکان تۆمەتی بەکارهێنانی ماددەی هۆشبەریان دەخرێتە پاڵ\n28/11/2021 - 10:16:55 pm\nئەندامێکی پەرلەمانی هەرێمی کوردستان ڕایگەیاند، قوتابیان بۆ داواکردنی دەرماڵە خۆپیشاندانیان کرد ئـێستا تۆمەتی ماددەی ھۆشبەریان دەخرێتەپاڵ.\nڕوپاک ئەحمەد، لە فەیسبووکی خۆی بڵاویکردەوە “دوای ئـەوەی لە ھەفتەی ڕابردوو بە ھەزاران قوتابی ڕژانە سەر شەقام لە سەرجەم شارەکانی ھەرێم، بەڵام ھەر زوو و وەک پیشەی ھەمیشەیی ھەر دوو حیزبی دەسەڵات دەستیان کرد بە گرتن و دەستگیرکردنی قوتابیان لە جێگای بەدەمەوە چوونی داواکاریەکانیان”.\nئەو پەرلەمانتارە ئاشکرای کردووە “زیاتر لە 250 قوتابی ئـێستا لە زیندانەکانی ھەولێر و سلێمانی بوونیان ھەیە، بەپێی زانیاریەکانمان نیازیانە بەشێک لە قوتابیان تۆمەتی بەکارھێنانی ماددەی ھۆشبەریان بخرێتە پاڵ”.\nئەو هۆشداری دەدات و دەڵێت: کردنەوەی پەڕاوی لێکۆڵینەوە بۆ قوتابیان مەترسیەکی گەورەیە کە لە ھەرێمی کوردستان لە ئـارادایە، سەلامەتی گیانی قوتابیان دەخەمە ئەستۆی ھێزەئەمنیەکان .\nخوێندکارانی زانکۆ و پەیمانگاکان هەفتەی ڕابردوو ماوەەی چوار ڕۆژ خۆپیشاندانیان ئەنجامدا بۆ گەڕانەوەی دەرماڵەکانیان کە حکومەتی هەرێم لە ساڵی ٢٠١٤وە بە هۆی قەیرانی داراییەوە بڕیویەتی، لە دواین لێدوانیشیدا سەرۆکی حکومەت ڕایگەیاند: چۆن دەبێت خوێندکار بە خۆڕای بخوێنێت و دەرماڵەی پێ بدرێت لە دونیادا شتی وا نییە.\nدواین کۆبونەوەی ئەنجومەنی وەزیرانیش بڕیاریدا بودجەیەک کە بڕەکەیان دیاری نەکردووە بۆ بەشەناوخۆییەکان و خوێندکاران دابین بکەن بەڵام هیچ باسێک لە دگەڕانەوەی دەرماڵەی خوێندکاران نەکرابوو، کە بە هوێرەی لێکۆڵینەوەی پەرلەمانتاران کۆی پارەی تەرخان کراو بۆ دەرماڵەی خوێندکاران ٧ ملیار دیناری پێویستە.\nقەیس خەز عەلی: کازمی بەڵگەیەکی نیە بۆ هێرشکردنە سەر ماڵەکەی


عێراق 577 هه‌زار دۆلاری له پاره‌ی خواردنی ناو فڕۆكه دزیوه\nلیژنه‌ی كاروباری په‌رله‌مانی عێراق ڕای گه‌یاند، ئه‌و كۆمپانیایه‌ی كاری ئاماده‌كردنی خواردنی فڕۆكه‌كانی هێڵی ئاسمانیی عێراق ئاماده ده‌كات، گومانی له‌سه‌ره و خواردنێكی خراپ ده‌ده‌ن، ته‌نیا به ناوی خواردنه‌وه 577 هه‌زار دۆلاریان بردووه و به‌بێ ئه‌وه‌ی بۆ هیچ شتێك خه‌رج كرابێت.\nنازم ساعیدی سه‌رۆكی لیژنه‌ی كاروباری په‌رله‌مان ڕای ده‌گه‌یه‌نێ، ئه‌و خواردنانه‌ی له ناو فڕۆكه‌كانی هێڵی ئاسمانیی عێراقی پێشكه‌شی گه‌شتیاران ده‌كرێ، له‌لایه‌ن كۆمپانیا "ئه‌لنه‌بیل" ئاماده ده‌كرێ، به‌ڵام گرێبه‌سته‌كه‌ی له‌گه‌ڵ حكوومه‌ت كێشه‌ی تێدایه و به شێوه‌یه‌كی ئاشكرا ئه‌و گرێبه‌سته نه‌كراوه و شه‌فاف نییه و ناڕوونه.\nئاماژه به‌وه‌ش ده‌كات، كۆمپانیاكه بۆ هه‌ر ژه‌مه خواردنێك، نرخێكی زۆر زیاتری داناوه له‌وه‌ی به پێی پێوه‌ری وڵاتانی دنیا و خواردنی فڕۆكه‌كانیان هه‌یه و جۆری خواردنه‌كه‌شی له خراپترین ئاستدایه و گله‌یییه‌كی زۆری له‌سه‌ره و ئه‌و كه‌سانه‌ش سه‌رپه‌رشتی ده‌كه‌ن، شاره‌زایی ته‌واویان له‌و بواره نییه و لاوازن.\nكه‌ریم مه‌حموود ئه‌سه‌دی ڕاوێژكاری لیژنه‌ی كاروباری ئه‌نجوومه‌نی نوێنه‌ران ده‌ڵێ، له كاتێكدا ئێمه داوامان كرد یان ئه‌وه‌تا كوالیتی جۆری خواردنه‌كان به‌رز بكرێته‌وه، یان گرێبه‌ستی كۆمپانیاكه هه‌ڵوه‌شێته‌وه، ده‌بینین حكوومه‌ت به‌بێ ئه‌وه‌ی هیچ هۆشدارییه‌كیان بداتێ، بۆ ساڵێكی تر گرێبه‌سته‌كه‌ی نوێ كردنه‌وه.\nئه‌سه‌دی ده‌یخاته ڕوو، نرخی هه‌ر خواردنێك كه كۆمپانیاكه له‌سه‌ر حكوومه‌تی هه‌ژمار كردووه، ده‌گاته هه‌شت دۆلار و نیو، له كاتێكدا به‌پێی پشكنینه‌كان، هه‌ر ژه‌مه خواردنێك نرخه‌كه‌ی له هه‌زار دیناری عێراقی تێپه‌ڕ ناكات، ئه‌مه جگه له‌وه‌ی 577 هه‌زار دۆلار بۆ ژه‌مه خواردن خه‌رج كراوه كه هه‌رگیز ئه‌و خواردنانه نه‌خوراون و بوونیان نییه.


عێراق لە مەشق و ئامادەكاری لە ئیسپانیا بەردەوامە\nڕێكان عەزیز 12/08/2021 - 12:04 وەرزش/عێراقی\nئەیاد بونیانی سەرۆكی دەستەی كاتی یەكێتی تۆپی پێی عێراق رەتی ئەو هەواڵەی كردەوە كە باس لە هەڵوەشاندنەوەی كامپی مەشقی عێراق دەكەن لەوڵاتی توركیا و ئێستا هەڵبژاردەكە بەشێوەیەكی باش ئامادەكاری دەكات.\nلە ئێستادا هەڵبژاردەی عێراق لە ئیسپانیا مەشق و راهێنان دەكات بۆ پاڵاوتنەكانی مۆندیالی قەتەر، بونیان رایگەیاند لە 16 ئەم مانگە عێراق شاری مەلەگەی ئیسپانی بەرەو توركیا بەجێ دەهێڵێت لەوێ درێژە بە مەشقەكان دەكات".\nبونیان گوتیشی :" هەوڵ دەدەین چەند یارییەكی تاقیكاری بەهێز بۆ تیپەكە رێك بخەین، دەمانەوێت كامپە مەشقەكە سەركەوتوو بێت لە توركیا چونكە دەبێتە قۆناغێكی گرنگ لە ئامادەیی تیپەكە.\nلە مەشقەكانی ئەمرۆ پێنجشەممەی عێراق ، لەژێر سەرپەرشتی راهێنەری هۆڵەندی ئەدفوكات یاریزانەكان بەگروتینەوە بەدیاركەوتوون و لە مەشقی هونەری و جەستەیی بەردەوامن.\nبۆ رووبەرووبوونەوەی هەردوو هەڵبژاردەی كۆریای باشوور و ئیران لە پاڵاوتنەكانی جامی جیهان ، راهێنەری هۆڵەندی ئەدفوكات بانگهێشتی هەریەكە لە جەستن میرام و ژیلوان حەمەد و ئوسامە رەشید و فرانس بتروس و ئەمیر ئەلعەماری كردووە.


ڕاهێنەری لیڤەرکوزن هیوای بۆ بایرن و ڕیاڵ و بارسا گەڕاندەوە: یاریزانەکە خۆی بڕیار دەدات – تۆڕی میدیایی خەڵک\n2019/10/16 - 9:00 PM\nسەرۆکایەتی یانەی بایەرلیڤەرکوزنی ئەڵمانی ئامادەنییە لەژێر هیچ فشار و بارودۆخێکدا دەستبەرداری کای هاڤێرتز بێت و ڕاهێنەری یانەکەش دەرگا بەڕووی یانە داواکارەکانیدا دەکاتەوە.\nماڵپەڕيی “شپۆرت١”ی ئەڵمانی ئاشکرای کردووە، سەرباری ئەوەی ئیدارەی یانەی بایەرلیڤەرکوزن نایانەوێت دەستبەرداری کای هاڤێرتزی گەوهەری نوێی یانەکەیان بن، بەڵام لەکۆتاییدا یاریزانە لاوەکە بڕیار لەسەر داهاتووی خۆی دەدات و ئەم بۆچونەش لەلایەن پیتەر بۆسی ڕاهێنەری یانەوە پشتڕاست دەکرێتەوە.\nپیتەر بۆس بە ماڵپەڕەکەی ڕاگەیاندووە :” ئاساییە کە دەمەوێت پاڕێزگاری لە کای هاڤێرتز بکەم، ئەو هێشتا تەمەنی ٢٠ ساڵە و زۆری لەبەردەمدایە تا توانستی هونەری و جەستەیی خۆی بەرزتر بکاتەوە، منیش دەتوانم دەستی یارمەتی بۆ درێژ بکەم، بەڵام لەکۆتاییدا یاریزانان خۆیان بڕیار دەدەن، پێویستە یاریزانان خۆیان هەست بەخۆیان بکەن کە کاتی هەنگاوی داهاتوویان دێت، هیچ کەسێک ناتوانێت بەناوی کەسێکی ترەوە بڕیار بدات، هاڤێرتز تاکە کەسە دەتوانێت لەبارەی داهاتوی خۆیەوە بڕیار بدات”.\n“شپۆرت”ی ئەڵمانی جەخت دەکاتەوە، لێدوانەکانی پیتەر بۆس واڵاکردنی دەرگای گواستنەوەی گەوهەرەکەی ئەڵمانیایە بەڕووی یانەکانی بایرن میونشن، ڕیاڵ مەدرید و بەرشلۆنە کە لە وادەی گواستنەوەکانی هاوینەی ڕابردو هەوڵیاندا بیگوێزنەوە بۆ ڕیزەکانیان.\nبایرن میونشنبەرشلۆنەخولی ئه‌ڵمانیاخولی ئیسپانیاڕیاڵ مه‌دریدگواستنه‌وه‌کان


پێیان بڵێیت فاشیست پڕ بە هۆش و، ئەخلاق و ڕەفتار و بیرکردنەوەیانە. بێ چەندوچون بەشێکن لە زنجیرەی هەموو ئەو سیستەم و دەسەڵاتە سیاسییانەی خۆرهەڵات، کە زەڕەیەک قیمەت بۆ مرۆڤ و ئازادی و مافەکانی ڕەوانابینن.\nلەهەموو قۆناغەکانی فەرمانڕەواییانا بە ئەزمون داڕمانی خۆیان لە ژیانی سیاسی و پەیوەندی خەڵک و دەسەڵات و، پەیوەندی و بەرخوردی دامەزراوەکان لەگەڵ ئازادییە کەسییەکان و دەربڕینی ئازادانەدا، سەلماندووە. جۆریی ئەخلاق و بیرکردنەوەی فاشیزمی حیزبی و خێڵەکییان بەئاشکرا خەریکە کۆمەڵگەی ئێمە لەناوەوەی خۆیا ئەهاڕێت، دەنگەکان دەکوژێ و نوزەکانی ئازادی و برسییەتی بەزەبریی هێز خامۆشئەکات.\nلەم پرۆسەیەدا پارتی وەک بەرجەستەکاریی فاشیزمێکی خێڵەکی و حیزبی بەشێوەیەکی چڕ و بێ باکانە لە خودا و خەڵک، لە بەها و ئەخلاق و لە دیموکراسی و مافە گشتیی و بنەڕەییەکانی مرۆڤ، کارخانە فاشیستیی و گرگنە ئەمنییەکەی خۆی خستۆتەگەڕ و سەری ئازاد و ناڕازیی کۆمەڵگەکەمان دەهاڕێ.\nلەم ساتە پڕ لەتاوان و سەرکوتگەرییەدا لەهەموو کات زیاتر پێویستە بیرمان لای ئەوەبێت هۆی چییە مێژووی ئێمە بە ستەم و فاشیزم و جۆرەکانی تاکڕەوی و تەوریسی سیاسی و بنەماڵەییەوە گیرۆدەیە و، نەمانتوانیوە تێیانپەڕێنین؟ دەبێ لەخۆمان بپرسین بۆچی هێزی سیاسی ئێمە لە مێژووی سەدەی ڕابردوودا شکستی هێناوە تەنانەت لەجێبەجێکردنی بەرنامە و دروشمەکانی خۆیدا؟ دەبێ بپرسین، ئایا هۆکاریی ئەو کێشانەی لەم پرسیارانەدایە، ناگەڕێتەوە بۆ ئەوەی نەمانتوانیوە لە بیرکردنەوەی خۆماندا دەسەڵات و پیرۆزی بنەماڵەکان، سەرۆکەکان و کاریزماکان بشکێنین وەک ئینسان و سەرکردەی ناو مێژوو تەعامولیان لەگەڵ بکەین؟ نەک وەکو بونەوەریی باڵا و موقەدەس؟ ئایا هۆکارەکە ئەوە نییە، شەڕەکان لەمێژووی ئێمەدا تەنیا لەوەدا کورتبونەتەوە کە شەڕی نێوان کۆماڵێک دەستە و گروپی سیاسی بن، نەک ململانێی نێوان کۆمەڵێک بیرکردنەوەی داهێنەرانە، کە بەردەوام لەخەمی بەدیلی فیکری و سیاسی و ئەخلاقی جیاوازدابێت.\nبۆ ئەم چرکە ساتە:\nئەوەی پێویستە ڕسواکردنی زیاترە. میدیا و ڕۆژنامەنوسان، سیاسییە ئۆپۆزسیۆنەکان و دامەزراوە و ڕێکخراوە پەیوەندیدارەکان هەر یەکەیان بەپێی توانا و ڕێگای خۆی بەچڕی ئیش لەسەر ئەو دەستدرێژییانە بکات کە ڕوونی ئازادی مرۆڤ و کۆمەڵگەی ئێمە وێرانتردەکات. سەرباریی ڕەخنەکان، پەرلەمان و بە تایبەت پەرلەمانتارانی ئۆپۆزسیۆن و ئەوانەی خەمی گشتییان هەیە دەتوانن بە یاداشت لەڕێی دامەزراوەکەیانەوە، سەردانی موکوڕانە بۆ دەزگاکانی ئەمنی و پەیوەندیکردن بە ڕێکراوەکانی مافی مرۆڤ و هەموو کونسوڵگەریی وڵاتە دیموکراتییەکان و، لەگەڵ ئەوەشدا هەڵمەتی قسەکردن و هێرشی میدیایی بەرفراوان بۆ سەر ئەو ڕەفتارە ئەمنییە دژ بە ماف و ئازادییە ئینسانییانە، ڕۆڵ و بەرپرسیارێتی پێویستی خۆیان بگێڕن.


لینۆڤۆ بە فەرمی مۆبایلی Lenovo Z5 Pro بە بوونی Slider و پەنجەمۆری ژێر ڕوونماوە ڕاگەیاند – کەی ئای تی ئێن\nمۆبایل و تابلێت 1, تشرینی دووه‌م 2018\nلە دوای هەڵمەتێکی ڕیکلامی بە درێژایی چەند هەفتەی ڕابردوو، ئەمڕۆ لینۆڤۆ بە فەرمی پەردەی لەسەر مۆبایلی Lenovo Z5 Pro لادا، کە لە زنجیرەی مۆبایلە ئاست مامناوەندەکانە و سکە واتە Sliderـی هەیە، کە لەم دواییە بوەتە شێوە دیزاینێکی بەربڵاو لە نێو کۆمپانیا بەرهەمهێنەرەکانی مۆبایل، بەتایبەتیش کۆمپانیا چینیەکان.\nتایبەتمەندی دیاری ئەم مۆبایلە ڕوونماکەیەتی، کە ٦.٣٩ ئینجە بە ڕوونی FullHD، بە شێوەیەک کە بوونی سکە لە پشتەوەی مۆبایلەکە یارمەتیدەربووە لە لابردنی نۆچ و دانانی کامێرای سێلفی لەسەر سکەکە.\nمۆبایلەکە بەهێزکراوە بە پڕۆسێسەری Snapdragon 710 و ڕامی ٦ گێگابایتە و دوو بژاردەی بۆ بیرگەی ناوخۆیی هەیە، ٦٤ گێگابایت و ١٢٨ گێگابایتن. بەداخەوە شوێنی بیرگەی دەرەکی نییە بۆ ئەوەی بەکارهێنەر توانای زیادکردنی بیرگەی هەبێت بۆ قەبارەیەکی زیاتر.\nئەم مۆبایلە خاوەنی چوار کامێرایە، دووانیان لەسەر پشتەوەیەتی بە ڕوونی ٢٤ مێگاپێکسڵ بۆ هاوێنەیەکیان و ١٦ مێگاپێکسڵ بۆ هاوێنەکەی تر، هەروەک دوو دانەش لە پێشەوەی هەیە بە ١٦ + ٨ مێگاپێکسڵ. هەروەها ئەم مۆبایلە خاوەنی پەنجەمۆر نییە لەسەر پشتەوەی بەڵکو لە ژێر ڕوونمایە لەسەر پێشەوەی مۆبایلەکە.\nسیستەمی وەگەرخەری جێگیرکراو لەسەر ئەم مۆبایلە ئەندرۆید ٨.١ ئۆریۆیە و پاتریەکەی ٣٣٥٠ ملی ئەمپێرە. ئەمڕۆ داواکاری پێشوەختە بۆ کڕین دەستی پێکردووە، کە نرخەکەی نزیکە لە ٣٣٠ دۆلاری ئەمریکی.